# Prioritná os 2 – Cestná infraštruktúra (TEN-T CORE)

Cieľom prioritnej osi 2 je výstavba nových úsekov diaľnic a rýchlostných ciest. Tieto novovybudované úseky nahradia už v súčasnosti kapacitne a z pohľadu bezpečnosti nevyhovujúce cesty I. triedy. Prioritným záujmom SR je výstavba tých úsekov diaľnic a rýchlostných ciest, absencia ktorých sa negatívne premieta v oblastiach hospodárstva, životného prostredia a ktoré tvoria prekážku v mobilite obyvateľstva, znižujú atraktivitu územia z pohľadu turizmu a prílevu investícií alebo významným spôsobom napomôžu zvýšiť bezpečnosť premávky.

V rámci prioritnej osi 2 bol stanovený jeden špecifický cieľ:

* 1. Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov diaľnic a rýchlostných ciest

Na úrovni PO2 je stanovený výkonnostný rámec nasledovne:

Tabuľka 1 Výkonnostný rámec PO2

|  |  |  |  |  |
| --- | --- | --- | --- | --- |
| Typ ukazovateľa | Definícia ukazovateľa alebo implementačného kroku | Merná jednotka | Čiastkový cieľ pre rok 2018 | Zámer[[1]](#footnote-1) (2023) |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | EUR | 470 441 177 | 1 344 117 648 |
| Výstupový ukazovateľ | Celková dĺžka novovybudovaných ciest v sieti TEN-T | km | 16,6 | 111,7 |

## Špecifický cieľ 2.1

**Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov diaľnic a rýchlostných ciest**

Očakávanými výsledkami implementácie ŠC 2.1 sú:

1. odstránenie kľúčových úzkych miest na sieti TEN-T, predovšetkým v úseku Žilina – Liptovský Mikuláš a Žilina – št. hr. SR/ČR a SR/PR,
2. zvýšenie bezpečnosti cestnej premávky, zníženie nehodovosti,
3. zníženie hlukovej záťaže a emisií CO2, NO2 a PM10 v intraviláne miest a obcí,
4. zníženie časových strát a úspora nákladov,
5. poskytovanie dopravných informácií účastníkom cestnej premávky,
6. zabezpečenie bezpečnej migrácie zveri,
7. vytváranie predpokladov pre zvýšenie konkurencieschopnosti regiónov, zlepšenie mobility obyvateľov a zvýšenie potenciálu rastu zamestnanosti.

Výsledky projektov naplnia jednotlivé špecifické výsledkové a spoločné výstupové ukazovatele.

Tabuľka 2 Výsledkové a výstupové ukazovatele PO2

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Úspora času v cestnej doprave na diaľniciach a rýchlostných cestách | výsledkový | EUR | 588 684 851 | 343 475 242 |
| 2 | Úspora produkcie emisií PM10 (vplyvom výstavby diaľnic) | výsledkový | tona | 30,11 | 8,46 |
| 3 | Úspora produkcie emisií NO2 (vplyvom výstavby diaľnic) | výsledkový | tona | 129,18 | 33,02 |
| 4 | Celková dĺžka novovybudovaných ciest v sieti TEN-T | výstupový | km | - | 111,7 |

Napĺňanie cieľov sa realizuje prostredníctvom týchto aktivít:

1. výstavba diaľnic a rýchlostných ciest vrátane privádzačov (TEN-T),
2. budovanie inteligentných dopravných systémov,
3. zvyšovanie bezpečnosti cestnej dopravy,
4. projektová príprava.

# Výsledky analýzy Prioritnej osi 2 – Cestná infraštruktúra (TEN-T)

V hodnotenom období bolo v realizácii 8 projektov. Z celkovej alokácie prioritnej osi 2 (1 344 mil. EUR) bolo vyčerpaných 63,05 % a zakontrahovaných 115,10 %. Prijímateľom v rámci PO2 je Národná diaľničná spoločnosť, a.s. (NDS). Certifikované výdavky k 31. 12. 2018 boli vo výške 673 665 846 EUR (EÚ zdroje), čo predstavuje 58,96 % alokácie PO2.

Pri dvoch projektoch je ukončená fyzická realizácia avšak ešte nie sú administratívne vysporiadané. Pri týchto projektoch zatiaľ došlo k úspore finančných prostriedkov vo výške 13 mil. EUR (EÚ zdroje) z dôvodu nedočerpania NFP.

V rámci prioritnej osi sú zazmluvnené projekty aj nad rámec alokácie. Realizáciou týchto projektov však nedôjde k naplneniu výstupového ukazovateľa výkonnostného rámca – Celková dĺžka novovybudovaných ciest v sieti TEN-T, ktorý bude naplnený len na 86,20 %. Prijímateľ NDS plánuje predložiť projekt „D1 Hubová – Ivachnová (2. fáza)“, ktorým by sa tento ukazovateľ naplnil na 100 %.

V rámci vyhodnotenia ukazovateľov pri plánovaných projektoch a vyhodnotenia skutočného stavu realizácie prebiehajúcich projektov bol projektovým manažérom zodpovedným za projekty cestnej infraštruktúry PO2 a prijímateľom rozoslaný dotazník.

## Vyhodnotenie stavu realizácie jednotlivých projektov v PO2

Nasledujúca tabuľka obsahuje vyhodnotenie realizovaných projektov z hľadiska času, financií a plnenia ukazovateľov a návrh opatrení na úrovni jednotlivých projektov. Vyhodnotenie realizácie jednotlivých projektov je farebne rozlíšené nasledovne:

* zelená farba – žiadne, resp. nízke riziko, tzn. projekty sú realizované/ukončené v súlade s harmonogramom, bez omeškania. Naplnenie ukazovateľov z realizovaných projektov by malo byť na úrovni min. 85 %,
* žltá farba – stredné riziko, tzn. projekty, ktoré nevykazujú závažné riziká, avšak časová realizácia nie je v súlade s vecným plnením a čerpaním. Zazmluvnené projekty nenapĺňajú min. požadovanú hodnotu (85 %), ale v rámci PO sú plánované projekty, ktoré tento ukazovateľ naplnia,
* červená farba – vysoké riziko, tzn. projekt nie je realizovaný v súlade s harmonogramom, resp. počas realizácie projektu došlo k závažným udalostiam, ktoré môžu ohroziť úspešné ukončenie realizácie, a nie je predpoklad naplnenia min. hodnoty ukazovateľa.

Tabuľka 3 Vyhodnotenie realizácie projektov PO2

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| P.č. |  |  |  | Stav | | | Plnenie ukazovateľov výstupu a výsledku | Hlavné zistenia | Návrh opatrení |
| **Názov projektu** | **Vyhodnotenie** | **EÚ zdroje zazmluvnené[[2]](#footnote-2)** | **Finančné čerpanie**  **(EÚ zdroj)** | **Časové čerpanie[[3]](#footnote-3)** | **Vecné plnenie[[4]](#footnote-4)** |
| 1 | D1 Hričovské Podhradie – Lietavská Lúčka, II. Fáza |  | 238 445 349,68 EUR | 82 % | 92 % | 100 %  všetky hl. stavebné objekty sú dokončené | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0 %  P0668 – Úspora produkcie emisií NO2 (vplyvom výstavby diaľnic): 0 %  P0005 – Celková dĺžka novovybudovaných ciest v sieti TEN-T (CORE): 0 %  P0022 – Celková dĺžka vybudovaných tunelov (na diaľniciach a/alebo rýchlostných cestách na základnej sieti TEN-T): 0 %  P0111 – Percento fyzického pokroku z celkovej dĺžky novej a/alebo technicky zhodnotenej infraštruktúry: 92,35 %  P0480 – Počet vybudovaných jazdných pruhov (na diaľniciach a/alebo rýchlostných cestách na základnej sieti TEN-T): 0 %  P0488 – Počet vybudovaných mostov (na diaľniciach a/alebo rýchlostných cestách na základnej sieti TEN-T): 0 % | V súčasnom období sa deklaruje fyzický pokrok vo výške 92 %, hoci ostatné ukazovatele neboli do konca roka 2018 vykazované.  Podľa informácií z monitorovacej správy budú merateľné ukazovatele naplnené v roku 2019, kedy sa predmetný úsek sprejazdní, tzn. je predpoklad, že dané ukazovatele budú naplnené v súlade so schválenou ŽoNFP. | Dôsledný monitoring napĺňania ukazovateľov výsledku v období udržateľnosti projektu a monitorovanie stavu realizácie projektu - privádzača Lietavská lúčka, bez ktorého nie je možné skutočne deklarovať naplnenie ukazovateľov. Bez privádzača nie je celý úsek cesty prevádzkyschopný. |
| 2 | D3 Žilina Strážov – Žilina Brodno (2. fáza) |  | 124 236 548,29 EUR | 94 % | 76 % | 100 % | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0%  P0668 – Úspora produkcie emisií NO2 (vplyvom výstavby diaľnic): 0 %  P0005 – Celková dĺžka novovybudovaných ciest v sieti TEN-T (CORE): 100 %  P0111 – Percento fyzického pokroku z celkovej dĺžky novej a/alebo technicky zhodnotenej infraštruktúry: 100 % | Projekt je v prevádzke. | Dôsledný monitoring napĺňania ukazovateľov výsledku v období udržateľnosti projektu.  Využiť nedočerpané finančné prostriedky na realizáciu projektov PO2, najmä - D1 Hubová – Ivachnová (2. fáza) |
| 3 | D1 Lietavská Lúčka – Višňové – Dubná Skala, II. Fáza |  | 273 301 668,08 EUR | 39 % | 44 % | 45 % | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0 %  P0668 – Úspora produkcie emisií NO2 (vplyvom výstavby diaľnic): 0 %  P0005 – Celková dĺžka novovybudovaných ciest v sieti TEN-T (CORE): 0 % | Tunel Višňové je prerazený, primárne ostenie je hotové, práce sú však prerušené.  Na základe rokovania[[5]](#footnote-5) vlády SR bola uzavretá dohoda o ukončení zmluvy o dielo medzi NDS a zhotoviteľom.  Pri projekte je riziko spojené s potrebou opätovného vyhlásenia verejného obstarávania a dĺžkou procesu VO a následným pokračovaním v stavebných prácach.  V súčasnosti NDS spracováva štúdiu, ktorá vyhodnotí pokrok prác na projekte a stanoví harmonogram ďalšej realizácie projektu. | Nastaviť systém monitorovania a riadenia rizík projektu so stanovením harmonogramu pre všetky aktivity, ktoré povedú k pokračovaniu realizácie projektu. Zabezpečiť čo najskorší výber nového zhotoviteľa a nastaviť zmluvné podmienky tak, aby bol projekt dokončený v tomto programovom období.  V prípade nedodržania stanovených lehôt je potrebné odstúpiť od zmluvy o NFP a realokovať finančné prostriedky na projekt, ktorý umožní naplnenie kľúčového ukazovateľa - Celková dĺžka novovybudovaných ciest v sieti TEN-T (CORE) |
| 4 | D3 Svrčinovec – Skalité (2. fáza) |  | 112 115 000,00 EUR | 95 % | 86 % | 100 % | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0%  P0668 – Úspora produkcie emisií NO2 (vplyvom výstavby diaľnic): 0%  P0005 – Celková dĺžka novovybudovaných ciest v sieti TEN-T (CORE): 100 %  P0111 – Percento fyzického pokroku z celkovej dĺžky novej a/alebo technicky zhodnotenej infraštruktúry: 100 % | Projekt je v prevádzke | Dôsledný monitoring napĺňania ukazovateľov výsledku v období udržateľnosti projektu.  Využiť nedočerpané finančné prostriedky na realizáciu projektov PO2, najmä - D1 Hubová – Ivachnová (2. fáza) |
| 5 | D3 Čadca, Bukov - Svrčinovec |  | 71 644 484,07 EUR | 40,31 % | 45 % | 45 % | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0 %  P0668 – Úspora produkcie emisií NO2 (vplyvom výstavby diaľnic): 0 %  P0005 - Celková dĺžka novovybudovaných ciest v sieti TEN-T (CORE): 0 % | Realizácia projektu je rámcovo v súlade s finančným čerpaním a harmonogramom.  Dá sa predpokladať, že projekt naplní cieľovú hodnotu ukazovateľa výstupu. |  |
| 6 | D1 Budimír - Bidovce |  | 173 033 451,12 EUR | 51 % | 66 % | 75 % | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0 %  P0668 – Úspora produkcie emisií NO2 (vplyvom výstavby diaľnic): 0 %  P0005 - Celková dĺžka novovybudovaných ciest v sieti TEN-T (CORE): 0 %  P0007 – Celková dĺžka novovybudovaných privádzačov k diaľniciam a rýchlostným cestám na sieti TEN-T: 0 % | Realizácia projektu je rámcovo v súlade s finančným čerpaním a harmonogramom.  Dá sa predpokladať, že projekt naplní cieľové hodnoty nastavených ukazovateľov výstupu. |  |
| 7 | D1 Prešov, západ – Prešov, juh |  | 278 317 478,82 EUR | 12 % | 66 % | 43 % | P0648 – Úspora času v cestnej doprave na diaľniciach a rýchlostných cestách: 0 %  P0675 – Úspora produkcie emisií PM10 (vplyvom výstavby diaľnic): 0 %  P0668 – Úspora produkcie emisií NO2 (vplyvom výstavby diaľnic): 0 %  P0005 – Celková dĺžka novovybudovaných ciest v sieti TEN-T (CORE): 0 % | Realizácia projektu je rámcovo v súlade s finančným čerpaním a harmonogramom.  Dá sa predpokladať, že projekt naplní cieľovú hodnotu ukazovateľa výstupu. |  |
| 8 | Finančný nástroj na implementáciu projektov Prioritnej osi 2 OPII |  | 43 945 500,65 EUR | 62,5 % | 33 % | 62 % | P0648 – Úspora času v cestnej doprave na diaľniciach a rýchlostných cestách: 0%  P0668 – Úspora produkcie emisií NO2 (vplyvom výstavby diaľnic): 0 %  P0675 – Úspora produkcie emisií PM10 (vplyvom výstavby diaľnic): 0 %  P0005 – Celková dĺžka novovybudovaných ciest v sieti TEN-T (CORE): 0 % | V rámci finančného nástroja sú zdroje použité na financovanie realizácie diaľničného obchvatu D4 v celkovej dĺžke 27 km.  Počas roka 2018 SIH dosiahol nasledovný pokrok v implementácii finančných nástrojov v rámci projektu:   * zrealizovanie mezanínovej investície vo výške 27 862 306,35 EUR do PPP projektu D4R7 (v roku 2016)   Dňa 26. 6. 2018 prebehlo zo strany SIH zúčtovanie 1. ŽoP, v rámci ktorej SIH deklaroval oprávnené výdavky v celkovej výške 31 617 189,82 Eur. |  |
|  | **Celkom** |  | **1 315 039 480,71 EUR** | **54,78 %[[6]](#footnote-6)** |  |  |  |  |  |

## Vyhodnotenie plnenia výstupových, výsledkových a finančných ukazovateľov v rámci PO2

*Vyhodnotenie ukazovateľov výsledku*

Tabuľka 4 Vyhodnotenie ukazovateľov výsledku PO2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Špecifické ukazovatele výsledku programu zodpovedajúce špecifickému cieľu** | **Východisková hodnota (2013)** | **Cieľová hodnota OPII (2023)** | **Plánovaná úspora  (2013-2023)** | **Cieľové hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Úspora času v cestnej doprave na diaľniciach a rýchlostných cestách | 588 684 851 EUR | 343 475 242 EUR | 245 209 609 EUR | 329 430 824 EUR | 134 % | 8 | Úspora času v cestnej doprave na diaľniciach a rýchlostných cestách je výsledkovým ukazovateľom v rámci ôsmich v súčasnosti realizovaných projektov. V prípade naplnenia cieľovej hodnoty týchto projektov bude cieľová hodnota ukazovateľa **naplnená na 134 %.**  Odporúčanie:  Zaistiť kontrolu napĺňania cieľových hodnôt ukazovateľa v rámci prebiehajúcich a ukončených projektov a zazmluvniť projekt D1 Hubová – Ivachnová (2. fáza). |
| 2 | Úspora produkcie emisií PM10 (vplyvom výstavby diaľnic) | 30,11 t | 8,46 t | 21,65 t | 20,03 t | 92 % | 8 | Úspora produkcie emisií PM10 (vplyvom výstavby diaľnic) je výsledkovým ukazovateľom v rámci ôsmich v súčasnosti realizovaných projektov. V prípade naplnenia cieľovej hodnoty týchto projektov bude cieľová hodnota ukazovateľa **naplnená na 92 %.**  Odporúčanie:  Zaistiť kontrolu napĺňania cieľových hodnôt ukazovateľa v rámci prebiehajúcich a ukončených projektov a zazmluvniť projekt D1 Hubová – Ivachnová (2. fáza). |
| 3 | Úspora produkcie emisií NO2 (vplyvom výstavby diaľnic) | 129,18 t | 33,02 t | 96,16 t | 120,9 t | 126 % | 8 | Úspora produkcie emisií NO2 (vplyvom výstavby diaľnic) je výsledkovým ukazovateľom v rámci ôsmich v súčasnosti realizovaných projektov. V prípade naplnenia cieľovej hodnoty týchto projektov bude cieľová hodnota ukazovateľa **naplnená na 126 %.**  Odporúčanie:  Zaistiť kontrolu napĺňania cieľových hodnôt ukazovateľa v rámci prebiehajúcich a ukončených projektov a zazmluvniť projekt D1 Hubová – Ivachnová (2. fáza). |

*Vyhodnotenie ukazovateľov výstupu*

Tabuľka 5 Vyhodnotenie ukazovateľov výstupu PO2

| **P.č.** | **Ukazovateľ výstupu** | **Cieľová hodnota OPII (2023)** | **Cieľové hodnoty projektov  v realizácii** | **Skutočné hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| --- | --- | --- | --- | --- | --- | --- | --- |
| 1 | Celková dĺžka novovybudovaných ciest v sieti TEN-T | 111,7 km | 96,29 km | 12,28 km | 86,20 % | 8 | Do konca roka 2018 bolo v realizácii osem projektov, ktoré napĺňajú tento ukazovateľ, ale aj za predpokladu splnenia cieľových hodnôt bude ukazovateľ **naplnený len na 86,20 %.**  Prerušením prác na projekte č. 3 - D1 Lietavská Lúčka – Višňové – Dubná Skala, II. fáza je ohrozená aj dostavba 13,5 km, čím by sa cieľová hodnota v rámci projektov znížila na 82,79 km, čo by znamenalo naplnenie ukazovateľa len na **74,12 %.**  V rámci PO2 sú podľa dotazníka plánované tri projekty, z ktorých jeden (D1 Hubová – Ivachnová (2. fáza)) prispeje k naplneniu ukazovateľa na **100 %.**  Odporúčanie:  Odporúčame čo najskôr zazmluvniť projekt D1 Hubová – Ivachnová (2. fáza). |

## Vyhodnotenie napĺňania cieľov a výkonnostného rámca pre PO

Tabuľka 6 Vyhodnotenie výkonnostného rámca PO2

| **Typ ukazovateľa** | **Definícia ukazovateľa alebo implementačného kroku** | **Zámer**  **(2023)** | **Hodnotenie naplnenosti** | **Komentár** |
| --- | --- | --- | --- | --- |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | 1 344 117 648 EUR | 115,10 % kontrahované, 63,05 % čerpané | V súčasnosti je v rámci prebiehajúcich projektov **kontrahovaných 1 547 mil. EUR**. Na základe dotazníka vyplneného projektovými manažérmi je plánovaná realizácia troch ďalších projektov. Pokiaľ nedôjde k výraznému omeškaniu v realizácii projektov, dá sa predpokladať, že finančný ukazovateľ bude naplnený.  Pozn.: Alokácia prioritnej osi bola k 31. 12. 2018 1 303 mil. EUR NFP bez finančných nástrojov. Tiež je potrebné dohliadnuť na úspešné ukončenie implementácie projektov do konca časovej oprávnenosti programového obdobia. |
| Výstupový ukazovateľ | Celková dĺžka novovybudovaných ciest v sieti TEN-T | 111,7 km | 86,20 % | Do konca roka 2018 bolo celkom novovybudovaných ciest 12,28 km.  Cieľová hodnota v rámci prebiehajúcich projektov je 96,29 km. Na naplnenie cieľovej hodnoty v roku 2023 je potrebné schváliť projekt (D1 Hubová – Ivachnová (2. fáza), ktorého realizácia naplní ukazovateľ na 100 %. |

1. Zámer je plánovaná konečná hodnota ukazovateľa k termínu splnenia 31. 12. 2023. Dosiahnutie zámeru sa vyhodnocuje v roku 2025 pri uzatváraní programového obdobia. [↑](#footnote-ref-1)
2. Zdroj: Údaje čerpané z Monitorovacích správ dostupných v ITMS k 31. 1. 2019 a z informácií k projektom poskytnutým zadávateľom. (Pozn.: MS za rok 2018 musia byť poskytnuté do 31. 1. 2019). [↑](#footnote-ref-2)
3. Od začiatku projektu do 31. 12. 2018. [↑](#footnote-ref-3)
4. Percentuálny podiel a stav vecného plnenia podľa odhadu projektových manažérov. [↑](#footnote-ref-4)
5. <https://rokovania.gov.sk/RVL/Material/23625/1> [↑](#footnote-ref-5)
6. Z kontrahovaných prostriedkov. [↑](#footnote-ref-6)