# Prioritná os 3 – Verejná osobná doprava

Hlavným cieľom prioritnej osi 3 je zvýšenie podielu verejnej osobnej dopravy voči neustále rastúcej individuálnej automobilovej doprave, ako i vytvorenie infraštruktúry umožňujúcej prevádzku kvalitnej integrovanej verejnej osobnej dopravy, čím by sa znížila environmentálna záťaž, ako i záťaž na cestnú infraštruktúru. Medzi najväčšie prekážky momentálne patria zlý technický stav električkových a trolejbusových tratí, ako aj dopravných prostriedkov (električky a trolejbusy), ktoré sú v mnohých prípadoch zastarané, nevyhovujúce z hľadiska spoľahlivosti, bezpečnosti a komfortu, energeticky neefektívne a ich údržba je finančne náročná.

V rámci prioritnej osi 3 boli stanovené dva špecifické ciele:

* 1. Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu
  2. Zvýšenie atraktivity a prístupnosti verejnej osobnej dopravy prostredníctvom obnovy mobilných prostriedkov dráhovej MHD

Na úrovni PO3 je stanovený výkonnostný rámec nasledovne:

Tabuľka 1 Výkonnostný rámec PO3

|  |  |  |  |  |
| --- | --- | --- | --- | --- |
| Typ ukazovateľa | Definícia ukazovateľa alebo implementačného kroku | Merná jednotka | Čiastkový cieľ pre rok 2018 | Zámer[[1]](#footnote-1) (2023) |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | EUR | 113 770 589 | 379 235 295 |
| Výstupový ukazovateľ | Celková dĺžka nových alebo zmodernizovaných tratí pre električky alebo metro | km | 7,9 | 18,5 |

## Špecifický cieľ 3.1

**Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu**

Očakávanými výsledkami implementácie ŠC 3.1 sú:

1. zvýšenie atraktívnosti verejnej osobnej dopravy,
2. zlepšene kvality služieb poskytovaných v MHD vo veľkých aglomeráciách (úspora času, rozšírenie ponuky služieb, zvýšenie komfortu a spoľahlivosti a pod.),
3. zlepšenie kvality údržby dráhových vozidiel MHD,
4. infraštruktúra umožňujúca zvýšenie podielu cestujúcich verejnej osobnej dopravy na deľbe prepravnej práce,
5. zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10).

Špecifický výsledkový ukazovateľ stanovený pre tento ŠC je:

Tabuľka 2 Výsledkové ukazovatele ŠC 3.1

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Úspora času vo verejnej osobnej doprave | výsledkový | EUR | 33 752 086 | 19 286 906 |

## Špecifický cieľ 3.2

**Zvýšenie atraktivity a prístupnosti verejnej osobnej dopravy prostredníctvom obnovy mobilných prostriedkov dráhovej MHD**

Očakávanými výsledkami realizácie ŠC 3.2 sú:

1. zvýšenie atraktívnosti verejnej osobnej dopravy,
2. zlepšenie kvality služieb poskytovaných dráhovou MHD vo veľkých aglomeráciách (úspora cestovného času, rozšírenie ponuky služieb, zvýšenie komfortu a spoľahlivosti a pod.),
3. zvýšenie prístupnosti vozidiel MHD,
4. zníženie negatívnych vplyvov na životné prostredie (zníženie hluku, emisií CO2, NO2 a PM10, vibrácií a pod.) – čistá MHD,
5. zvýšenie podielu verejnej osobnej dopravy na deľbe prepravnej práce.

Špecifický výsledkový ukazovateľ stanovený pre tento ŠC je:

Tabuľka 3 Výsledkové ukazovatele ŠC 3.2

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica | výsledkový | počet | 157 657 489 | 200 085 737 |

Napĺňanie cieľov ŠC 3.1 a 3.2 sa realizuje prostredníctvom týchto aktivít:

1. modernizácia a výstavba električkových a trolejbusových tratí vrátane prvkov preferencie MHD a napojenia na ostatné druhy MHD a nemotorovú dopravu,
2. obstaranie mobilných prostriedkov dráhovej MHD (električiek a trolejbusov (vrátane vozidiel s pomocným pohonom)),
3. výstavba a modernizácia infraštruktúry pre IDS (modernizácia a výstavba prestupných terminálov so zásahom do železničnej infraštruktúry),
4. vybudovanie a modernizácia technickej základne na opravu a údržbu vozového parku dráhovej MHD,
5. projektová príprava.

Ukazovatele výstupu pre tieto dva ŠC sú stanovené nasledovne:

Tabuľka 4 Výstupové ukazovatele PO3

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Celková dĺžka nových alebo zmodernizovaných tratí pre električky alebo metro | výstupový | km | - | 18,5 |
| 2 | Počet vybudovaných terminálov osobnej dopravy | výstupový | počet | - | 8 |
| 3 | Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou | výstupový | počet | - | 78 |

# Výsledky analýzy Prioritnej osi 3 – Verejná osobná doprava

V hodnotenom období bolo v realizácii 15 projektov. Z celkovej alokácie prioritnej osi 3 (379 mil. EUR) bolo vyčerpaných 39,62 % a zakontrahovaných 48,62 %. Zostávajúca alokácia pre PO3 je vo výške 195 mil. EUR. Prijímateľmi v rámci PO3 sú Hlavné mesto Bratislava, mestá Košice, Prešov, Žilina, Banská Bystrica, DPB, DPMK, DPMP, DPMŽ, ŽSR. Certifikované výdavky k 31. 12. 2018 boli vo výške 124 493 710 EUR (EÚ zdroje), čo predstavuje 38,62 % alokácie PO3.

## Vyhodnotenie stavu realizácie jednotlivých projektov v PO3

Nasledujúca tabuľka obsahuje vyhodnotenie realizovaných projektov z hľadiska času, financií a plnenia ukazovateľov a návrh opatrení na úrovni jednotlivých projektov. Vyhodnotenie realizácie jednotlivých projektov je farebne rozlíšené nasledovne:

* zelená farba – žiadne, resp. nízke riziko, tzn. projekty sú realizované/ukončené v súlade s harmonogramom, bez omeškania. Naplnenie ukazovateľov z realizovaných projektov by malo byť na úrovni min. 85 %,
* žltá farba – stredné riziko, tzn. projekty, ktoré nevykazujú závažné riziká, avšak časová realizácia nie je v súlade s vecným plnením a čerpaním. Zazmluvnené projekty nenapĺňajú min. požadovanú hodnotu (85 %), ale v rámci PO sú plánované projekty, ktoré tento ukazovateľ naplnia,
* červená farba – vysoké riziko, tzn. projekt nie je realizovaný v súlade s harmonogramom, resp. počas realizácie projektu došlo k závažným udalostiam, ktoré môžu ohroziť úspešné ukončenie realizácie, a nie je predpoklad naplnenia min. hodnoty ukazovateľa.

Tabuľka 5 Vyhodnotenie realizácie projektov PO3

| Stav | | | | | | | Plnenie ukazovateľov výstupu a výsledku | Hlavné zistenia | Návrh opatrení |
| --- | --- | --- | --- | --- | --- | --- | --- | --- | --- |
| P.č.. | Názov projektu | Vyhodnotenie | EÚ zdroje zazmluvnené[[2]](#footnote-2) | Finančné čerpanie (EÚ zdroj) | Časové čerpanie[[3]](#footnote-3) | Vecné plnenie[[4]](#footnote-4) |
| 1 | DPB, Obnova vozového parku električiek v Bratislave – opcia na 15 ks jednosmerných električiek |  | 31 237 644,50 EUR | 100 % | 100 % | 100 %  projekt ukončený | P0144 – Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica: 308 %  P0222 – Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou: 100 % | Projekt je ukončený v súlade s  harmonogramom. |  |
| 2 | Obnova vozidlového parku električiek v Košiciach – 1. časť |  | 16 022 908,85 EUR | 99,99 % | 100 % | 100 %  projekt ukončený | P0144 – Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica: 14,92 %  P0222 – Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou: 100 % | Projekt je ukončený v súlade s časovým harmonogramom. | Dôsledný monitoring napĺňania ukazovateľa výsledku (P0144) v období udržateľnosti projektu |
| 3 | DPMP, Modernizácia vozového parku trolejbusov v Prešove |  | 6,723,427.45 EUR | 100% | 100% | 100%  projekt ukončený | P0144 – Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica: 50,26 %  P0222 – Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou: 100 % | Projekt je ukončený v súlade s časovým harmonogramom. | Dôsledný monitoring napĺňania ukazovateľa výsledku (P0144) v období udržateľnosti projektu |
| 4 | Modernizácia električkových tratí – Karloveská radiála, projektová dokumentácia |  | 404 447,68 EUR | 69,86 % | 100 % | 100 %  projekt ukončený | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 100 % | Projekt je ukončený v súlade s časovým harmonogramom. |  |
| 5 | ŽSR, Terminál integrovanej osobnej prepravy Trebišov, projektová dokumentácia (DÚR, DSPRS) |  | 164 535,35 EUR | 100 % | 100 % | 100 %  projekt ukončený | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 100 % | Projekt je ukončený v súlade s časovým harmonogramom. |  |
| 6 | Stratégia udržateľného rozvoja dopravy mesta Prešov |  | 598 765,08 EUR | 91,79 % | 71 % | 50 % | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 50 % | Projekt sa predĺžil o osem mesiacov v dôsledku zisťovacieho konania o posudzovaní strategického dokumentu, ale predpokladá sa, že projekt bude ukončený podľa nového harmonogramu.  Merateľný ukazovateľ P0366 je naplnený na 50 %. Do konca roka 2018 prebiehalo spracovanie dokumentácie SEA. | Dôsledná kontrola realizácie projektu v súlade s harmonogramom |
| 7 | Nízkopodlažné a energeticky úsporné trolejbusy a trolejbusy s pomocným pohonom pre Žilinu |  | 7 107 630,73 EUR | 100 % | 100 % | 100 % | P0144 – Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica: 17,48 %  P0222 – Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou: 100 % | Projekt je ukončený v súlade s časovým harmonogramom. | Dôsledný monitoring napĺňania ukazovateľa výsledku (P0144) v období udržateľnosti projektu |
| 8 | Modernizácia električkových tratí v Košiciach – 2. etapa – 1. časť |  | 80 263 658,68 EUR | 73,35 % | 95 % | 99,8 % | P0652 – Úspora času vo verejnej osobnej doprave: 0 %  P0013 – Celková dĺžka nových alebo zmodernizovaných tratí pre električky alebo metro: 99,8 % | Projekt je takmer ukončený z vecného hľadiska, pričom čerpanie zazmluvnených zdrojov je na úrovni 74 %. Projekt bol stavebne ukončený 08/2018. | Dôsledný monitoring napĺňania ukazovateľa výsledku (P0652) v období udržateľnosti projektu |
| 9 | Zastávka Ivanka pri Dunaji – záchytné parkovisko pre IAD, projektová dokumentácia (DÚR, DSPRS, DVZ) |  | 7 894,80 EUR | 33,91 % | 85 % | 67 % | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 100 % | Projekt je realizovaný na 67 % a predpokladá sa jeho ukončenie v súlade s časovým harmonogramom. V súčasnosti prebieha inžinierska činnosť pre zabezpečenie právoplatných stavebných povolení. |  |
| 10 | ŽST Pezinok – záchytné parkovisko pre IAD, projektová dokumentácia (DÚR, DSPRS, DVZ) |  | 7 879,50 EUR | 81,8 % | 90 % | 90 % | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 33,3 % | Projekt je realizovaný na 90 % a predpokladá sa jeho ukončenie v súlade s časovým harmonogramom.  Do konca roka 2018 sa projekt nachádzal vo fáze získavania právoplatných stavebných povolení. | Dôsledné monitorovanie napĺňania merateľného ukazovateľa najmä v súvislosti so zabezpečovaním stavebných povolení |
| 11 | DPB, Modernizácia údržbovej základne 2.etapa |  | 7 429 309,40 EUR | 90,91 % | 100 % | 100 %  projekt ukončený | P0736 – Počet nových a/alebo technicky zhodnotených objektov (v rámci verejnej osobnej dopravy): 0 %  P0492 – Počet vybudovaných technických základní na opravu a údržbu vozového parku dráhovej MHD: 0 %  P0076 – Miera disponibility vozidiel pre prevádzku: 0 % | Projekt je riadne ukončený avšak merateľné ukazovatele P0736 a P0492 vykazujú nulové plnenie.  V záverečnej monitorovacej správe prijímateľ uvádza, že kolaudačné rozhodnutia k objektom boli vydané. Monitorovacia správa však obsahuje nulové hodnoty a tak bola schválená RO OPII. | Dôsledný monitoring naplnenia merateľných ukazovateľov  Odporúčame overiť správnosť údajov v záverečnej monitorovacej správe |
| 12 | Štúdia realizovateľnosti – Výstavba a modernizácia údržbovej základne trolejbusov, modernizácia infraštruktúry trolejbusovej dráhy a meniarní, výstavba nových trolejbusových tratí a obratísk v Žiline |  | 272 760,66 EUR | 2,6 % | 100 % | 100 % | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 100 % | Hlavná aktivita bola ukončená dňa 28. 2. 2019 (ukončenie tzv. fyzickej realizácie projektu):   * riadnym dodaním predmetu projektu, * prevzatím predmetu projektu.   Projekt nie je finančne a administratívne ukončený, dá sa však predpokladať jeho vysporiadanie v súlade s podpísanou zmluvou o NFP. | Dohliadnuť na ukončenie projektu z finančného a administratívneho hľadiska |
| 13 | Nízkopodlažné a energeticky úsporné trolejbusy a trolejbusy s pomocným pohonom pre Žilinu – opcia |  | 5 272 808,66 EUR | 0 % | 66 % | 33,3 % | P0144 – Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica: 0 %  P0222 – Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou: 33,3 % | Projekt je súlade so stanoveným časovým harmonogramom. Do konca roka 2018 boli dodané 4 trolejbusy, čaká sa na dodanie ďalších 8 ks. | Dôsledný monitoring naplnenia merateľného ukazovateľa P0144 (počet cestujúcich) v období udržateľnosti projektu |
| 14 | ŽSR, Terminály integrovanej osobnej prepravy v Bratislave, úsek Devínska Nová Ves – Bratislava hlavná stanica –Podunajské Biskupice, TIOP č. 1, 2, 4, 5, 6, 7 - projektová dokumentácia (DÚR) |  | 163 614,80 EUR | 0 % | 87 % | 85 % | P0366 – Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 0 % | Projekt je do konca roka 2018 zrealizovaný na 85 – 90 %. Čaká sa na vydanie posledného územného rozhodnutia a zároveň na doriešenie predĺženia územných rozhodnutí, ktorých platnosť medzitým končí.  Ukončenie projektu sa predpokladá v súlade s časovým harmonogramom. | Dôsledné monitorovanie napĺňania merateľného ukazovateľa najmä v súvislosti so získavaním územného rozhodnutia |
| 15 | Nízkopodlažné a energeticky úsporné trolejbusy a trolejbusy s pomocným pohonom pre Žilinu – 2. časť |  | 1 050 748,80 EUR | 0 % | 11 % | 0 % | P0144 – Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica: 0 %  P0222 – Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou: 0 % | Začiatok realizácie projektu sa presunul z 11/2018 na 04/2019 z dôvodu predĺženia procesu verejného obstarávania, predpokladá sa však dodržanie dĺžky realizácie 17 mesiacov. | Dôsledný monitoring naplnenia merateľného ukazovateľa P0144 (počet cestujúcich) v období udržateľnosti projektu |
|  | **Celkom** |  | **156 728 034,94 EUR** | **50,12 %** |  |  |  |  |  |

## Vyhodnotenie plnenia výstupových, výsledkových a finančných ukazovateľov v rámci PO 3

*Vyhodnotenie ukazovateľov výsledku*

Tabuľka 6 Vyhodnotenie ukazovateľov výsledku PO3

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Špecifické ukazovatele výsledku programu zodpovedajúce špecifickému cieľu** | **Východisková hodnota (2013)** | **Cieľová hodnota OPII (2023)** | **Plánovaná úspora/ nárast (2013-2023)** | **Cieľové hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Úspora času vo verejnej osobnej doprave | 33 752 086 EUR | 19 286 906 EUR | 14 465 180 EUR | 3 659 269,00 EUR | 25,30 % | 1 | Výsledkový ukazovateľ Úspora času vo verejnej osobnej doprave sa do konca roka 2018 vykazoval len na jednom projekte, a to „Modernizácia električkových tratí v Košiciach – 2. etapa – 1. časť“, čo prispelo k naplneniu ukazovateľa na 25,30 %.  Na základe údajov poskytnutých projektovými manažérmi v dotazníku boli identifikované dva plánované projekty, ktoré prispejú k naplneniu daného ukazovateľa. Keďže výška úspory nebola kvantifikovaná, nie je možné určiť, do akej miery by k naplneniu ukazovateľa projekt prispel.  Odporúčanie:  Odporúčame tento ukazovateľ doplniť do plánovaného projektu „Koľajové prepojenie mestskej časti Petržalka s centrom mesta, NS MHD, 1. etapa, Hlavná stanica – Janíkov dvor, prevádzkový úsek Bosákova ulica – Janíkov dvor, 2. časť Bosákova – Janíkov dvor“, keďže nebol v dotazníku pre tento projekt zaznamenaný. |
| 2 | Počet cestujúcich prepravených dráhovou MHD v mestách Bratislava, Košice, Žilina, Prešov a Banská Bystrica | 157 657 489 | 200 085 737 | 42 428 248 | 25 587 679 | 12,78 % | 6 | Jedná sa o makro ukazovateľ meraný na úrovni celej dráhovej MHD, nielen pri realizovaných projektoch. V súčasnej dobe je podľa informácií získaných z výročných správ jednotlivých dopravných podnikov (príp. na základe predbežných dát za rok 2018) daný ukazovateľ naplnený vo výške 152 830 883.  Oproti roku 2013 došlo **k zníženiu ukazovateľa o 4 826 606**.  Vplyv projektov na tento ukazovateľ bude viditeľný až po zrealizovaní všetkých projektov týkajúcich sa rekonštrukcie a modernizácie infraštruktúry. Čiastočne môže byť pokles spôsobený aj rozsiahlou výstavbou a uzatváraním niektorých ciest, napr. rekonštrukcia v Bratislave – Mlynské nivy, alebo aj uzatváraním daných úsekov električkových tratí pri ich rekonštrukcii.  Odporúčanie:  Vykonať dopadové hodnotenie vplyvu projektov na tento ukazovateľ. |

*Vyhodnotenie ukazovateľov výstupu*

Tabuľka 7 Vyhodnotenie ukazovateľov výstupu PO3

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Ukazovateľ výstupu** | **Cieľová hodnota OPII (2023)** | **Cieľové hodnoty projektov  v realizácii** | **Skutočné hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Celková dĺžka nových alebo zmodernizovaných tratí pre električky alebo metro | 18,5 km | 7,9 km | 7,9 km | 42,70 % | 1 | Do konca roka 2018 sa ukazovateľ Celková dĺžka nových alebo zmodernizovaných tratí pre električky alebo metro vykazoval len v jednom projekte.  Na základe dotazníka boli projektovými manažérmi identifikované dva plánované projekty, ktorých realizáciou by sa podarilo naplniť daný ukazovateľ na 99,73 %.  Odporúčania:  V rámci schvaľovania projektov prioritizovať projekty zamerané na budovanie a modernizovanie električkových tratí. |
| 2 | Počet vybudovaných terminálov osobnej dopravy | 8 | 0 | 0 | 0 % | 0 | Výstupový ukazovateľ Počet vybudovaných terminálov osobnej dopravy nebol do konca roka 2018 vykazovaný v žiadnom projekte.  Projektoví manažéri v dotazníku identifikovali štyri plánované projekty, ktorých realizáciou by sa podarilo naplniť daný ukazovateľ na 50 %.  Odporúčanie:  V rámci schvaľovania projektov prioritizovať projekty zamerané na vybudovanie terminálov osobnej dopravy. Prehodnotiť cieľovú hodnotu v rámci OPII na základe výsledkov štúdie uskutočniteľnosti železničného uzla Bratislava a dostupnosti alokácie PO3 OPII, a v nadväznosti na pripravenosť jednotlivých terminálov, ako aj na prebiehajúcu revíziu OPII. V tejto revízii sa navrhuje presun výstavby terminálu v Trebišove do prioritnej osi 5. |
| 3 | Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou | 78 | 72 | 58 | 74,36 % | 6 | Výstupový ukazovateľ Počet nových mobilných prostriedkov dráhovej mestskej hromadnej dopravy (električky, trolejbusy) vhodných tiež pre cestujúcich s obmedzenou mobilitou sa do konca roka 2018 vykazoval v šiestich projektoch. Ich realizáciou sa naplní daný ukazovateľ na 92,31 %.  Na základe vyplnených dotazníkov neboli projektovými manažérmi identifikované ďalšie projekty.  Odporúčanie:  Odporúčame doplniť aspoň jeden projekt, ktorý by pomohol naplniť ukazovateľ na 100 %, resp. prehodnotiť ukazovateľ v rámci budúcej revízie OPII. |

## Vyhodnotenie napĺňania cieľov a výkonnostného rámca pre PO3

Tabuľka 8 Vyhodnotenie výkonnostného rámca

| **Typ ukazovateľa** | **Definícia ukazovateľa alebo implementačného kroku** | **Zámer**  **(2023)** | **Hodnotenie naplnenosti** | **Komentár** |
| --- | --- | --- | --- | --- |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | 379 235 295 EUR | 48,62 % kontrahované, 39,62 % čerpané | V súčasnosti je v rámci prebiehajúcich projektov **kontrahovaných 184 mil. EUR, z toho 156 mil. z EÚ zdrojov**. Na základe dotazníka vyplneného projektovými manažérmi je plánovaný dostatočný počet projektov, pričom ich odhadovaná hodnota je 215 mil. EUR.  Pozn.: Na dosiahnutie hodnoty plánovanej v roku 2023 je ešte potrebné zazmluvniť projekty a vyčerpať finančné prostriedky v PO3 v hodnote 195 mil. EUR. Tiež je potrebné dohliadnuť na úspešné ukončenie implementácie projektov do konca časovej oprávnenosti programového obdobia. |
| Výstupový ukazovateľ | Celková dĺžka nových alebo zmodernizovaných tratí pre električky alebo metro | 18,5 km | 42,7 % | Výstupový ukazovateľ Celková dĺžka nových alebo zmodernizovaných tratí pre električky alebo metro sa do konca roka 2018 vykazuje v jednom projekte. Na základe dotazníka boli projektovými manažérmi identifikované dva plánované projekty, ktorých realizáciou by sa podarilo naplniť daný ukazovateľ na 99,73 %. |

1. Zámer je plánovaná konečná hodnota ukazovateľa k termínu splnenia 31. 12. 2023. Dosiahnutie zámeru sa vyhodnocuje v roku 2025 pri uzatváraní programového obdobia. [↑](#footnote-ref-1)
2. Zdroj: Údaje čerpané z Monitorovacích správ dostupných v ITMS k 31. 1. 2019 a z informácií k projektom poskytnutým objednávateľom. [↑](#footnote-ref-2)
3. Od začiatku projektu do 31. 12. 2018. [↑](#footnote-ref-3)
4. Percentuálny podiel a stav vecného plnenia podľa odhadu projektových manažérov. [↑](#footnote-ref-4)