# Prioritná os 4 – Infraštruktúra vodnej dopravy (TEN-T CORE)

Cieľom prioritnej osi 4 je prispieť k rozvoju modernej, bezpečnej a integrovanej infraštruktúry a prevádzky vodnej dopravy. Dunaj je vodná cesta medzinárodného významu, ale aktuálne dosahuje mieru splavnosti len na úrovni približne 60 % celoročnej plavebnej prevádzky. Projekty v rámci PO4 budú prvotne zamerané na spracovanie predprojektovej prípravy, štúdií realizovateľnosti a projektovej dokumentácie, ktoré by mali následne smerovať k realizácii investičných aktivít, ktoré pomôžu naplniť definovaný špecifický cieľ 4.1, ako aj pozitívne ovplyvniť priľahlý podunajský región.

V rámci prioritnej osi 4 bol stanovený jeden špecifický cieľ:

* 1. Zlepšenie kvality služieb poskytovaných vo verejnom prístave v Bratislave

Na úrovni PO4 je stanovený výkonnostný rámec nasledovne:

Tabuľka 1 Výkonnostný rámec PO4

|  |  |  |  |  |
| --- | --- | --- | --- | --- |
| Typ ukazovateľa | Definícia ukazovateľa alebo implementačného kroku | Merná jednotka | Čiastkový cieľ pre rok 2018 | Zámer[[1]](#footnote-1) (2023) |
| Implementačný krok | Počet vyhlásených VO na projekty verejného prístavu Bratislava v súlade s vypracovanou štúdiou realizovateľnosti | počet | 2 | 2 |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | EUR | 13 700 000 | 137 000 000 |
| Výstupový ukazovateľ | Počet zmodernizovaných verejných prístavov na sieti TEN-T CORE | počet | 0 | 1 |

## Špecifický cieľ 4.1

**Zlepšenie kvality služieb poskytovaných vo verejnom prístave v Bratislave**

Očakávanými výsledkami implementácie ŠC 4.1 sú:

1. zlepšenie kvality verejných služieb poskytovaných v prístave v Bratislave,
2. zvýšenie bezpečnosti vodnej dopravy,
3. zníženie negatívnych vplyvov na životné prostredie (zníženie emisií CO2, NO2 a PM10 a zlepšenie systému nakladania s odpadmi, prevádzkovými a pohonnými hmotami),
4. vytváranie predpokladov na odstránenie kľúčových úzkych miest v infraštruktúre vodnej dopravy v TEN-T,
5. vytváranie predpokladov na zvýšenie podielu vodnej dopravy na deľbe prepravnej práce.

Výsledky projektov naplnia jednotlivé špecifické výsledkové a spoločné a špecifické výstupové ukazovatele.

Tabuľka 2 Výsledkové a výstupové ukazovatele

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Objem zrealizovaných výkonov nákladnej dopravy vo verejnom prístave Bratislave | výsledkový | tis. ton | 2 078 | 3 000 |
| 2 | Počet zmodernizovaných verejných prístavov na sieti TEN-T CORE | výstupový | počet | - | 1 |
| 3 | Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE) | výstupový | počet | - | 3 |

Napĺňanie cieľov sa realizuje prostredníctvom týchto aktivít:

1. štúdia realizovateľnosti s cieľom zlepšiť splavnosť dunajskej vodnej cesty,
2. modernizácia a výstavba verejného prístavu v Bratislave,
3. zavádzanie moderných technológií do riadenia lodnej a prístavnej prevádzky,
4. predinvestičná a projektová príprava.

# Výsledky analýzy Prioritnej osi 4 – Infraštruktúra vodnej dopravy

V hodnotenom období boli v realizácii tri projekty. Z celkovej alokácie prioritnej osi 4 (137 mil. EUR) bolo vyčerpaných 0,06 % a zakontrahovaných 0,35 %. Prijímateľmi v rámci PO4 sú Verejné prístavy, a.s., Pro-Danubia ‒ Združenie obcí pre miestnu dopravu po Dunaji, Slovenský vodohospodársky podnik, š.p. a Vodohospodárska výstavba, štátny podnik. Certifikované finančné prostriedky boli vo výške 25 201 EUR (EÚ zdroje), čo predstavuje 0,02% z celkovej alokácie PO4.

## Vyhodnotenie stavu realizácie jednotlivých projektov v PO4

Nasledujúca tabuľka obsahuje vyhodnotenie realizovaných projektov z hľadiska času, financií a plnenia ukazovateľov a návrh opatrení na úrovni jednotlivých projektov. Vyhodnotenie realizácie jednotlivých projektov je farebne rozlíšené nasledovne:

* zelená farba – žiadne, resp. nízke riziko, tzn. projekty sú realizované/ukončené v súlade s harmonogramom, bez omeškania. Naplnenie ukazovateľov z realizovaných projektov by malo byť na úrovni min. 85 %,
* žltá farba – stredné riziko, tzn. projekty, ktoré nevykazujú závažné riziká, avšak časová realizácia nie je v súlade s vecným plnením a čerpaním. Zazmluvnené projekty nenapĺňajú min. požadovanú hodnotu (85 %), ale v rámci PO sú plánované projekty, ktoré tento ukazovateľ naplnia,
* červená farba – vysoké riziko, tzn. projekt nie je realizovaný v súlade s harmonogramom, resp. počas realizácie projektu došlo k závažným udalostiam, ktoré môžu ohroziť úspešné ukončenie realizácie, a nie je predpoklad naplnenia min. hodnoty ukazovateľa.

Tabuľka 3 Vyhodnotenie realizácie projektov PO4

|  |  |  |  | Stav | | | | Plnenie ukazovateľov výstupu a výsledku | Hlavné zistenia | Návrh opatrení |
| --- | --- | --- | --- | --- | --- | --- | --- | --- | --- | --- |
| P.č. | Názov projektu | Vyhodnotenie | EÚ zdroje zazmluvnené[[2]](#footnote-2) | Finančné čerpanie  (EÚ zdroj) | Časové čerpanie[[3]](#footnote-3) | Vecné plnenie[[4]](#footnote-4) | |
| 1 | Bezpečnostný projekt a havarijný plán verejného prístavu Bratislava |  | 25 833,04 EUR | 97,55 % | 100 % | 100 %  projekt ukončený | | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 100 % | Projekt je ukončený v súlade s časovým harmonogramom. |  |
| 2 | Štúdia uskutočniteľnosti pre projekt „Modernizácia vytyčovacej techniky a plavebného značenia na vodnej ceste medzinárodného významu Dunaj" |  | 151 200,83 EUR | 0 % | 0 % | 0 % | | P0511 ‒ Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE): 0 % | Projekt je vo fáze pred vyhlásením verejného obstarávania. Z časového hľadiska došlo k omeškaniu plánovaného dátumu začiatku VO, ale nepredpokladá sa meškanie realizácie projektu. | Dôsledný monitoring napĺňania ukazovateľa projektu a realizácie projektu v súlade s harmonogramom. |
| 3 | Pravidelná osobná vodná doprava po Dunaji – DUNAJBUS – predprojektová príprava |  | 78 370,00 EUR | 53,15 % | 83,3 % | 92 % | | P0511 ‒ Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE): 0 % | Projekt je z časového hľadiska omeškaný o 4 mesiace z dôvodu predĺženia realizácie aktivít (prebieha proces EIA). Bolo identifikované riziko prípadného nedodržania časového harmonogramu, ak sa skomplikuje proces EIA.  Dve z troch podaktivít (1 a 3) projektu sú ukončené, pričom podaktivita č. 2 (dokumentácia je dokončená a pripravená na odovzdanie) je vo fáze posudzovania na OÚ BA. Realizácia projektu bola na do konca roka 2018 na úrovni 92 %. | Dôsledný monitoring napĺňania ukazovateľa projektu a realizácie projektu v súlade s harmonogramom.  Na základe záverov štúdie vyhodnotiť účelnosť projektu, ktorým by sa daná osobná vodná doprava bude realizovať, resp. realokovať finančné prostriedky do PO2 alebo PO3.  Ďalšie aktivity sú podmienené stanoviskom EK k štúdii uskutočniteľnosti a výsledkami CBA. |
| 4 | Zmena rýchlosti prúdenia v dolnej časti zdrže Hrušov ‒ predprojektová a projektová príprava |  | 157 250,00 EUR | 0 % | 0 % | 0 % | | P0511 ‒ Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE): 0 % | Zmluva o NFP je účinná od 16. 2. 2019, začiatok realizácie projektu sa predpokladá 05/2019. Projekt je vo fáze prípravy verejného obstarávania. |  |
| x | Štúdia realizovateľnosti, I. fáza: Technické opatrenia pre zabezpečenie požadovaných parametrov plavebnej dráhy vodnej cesty Dunaj nad Bratislavou v r. km 1880,260 – r .km 1862,000 |  | 1 578 112,00 EUR | 0 % | 0 % | 0 % | | P0511 - Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE): 0 % | Projekt bol mimoriadne ukončený – neprispel k cieľom OP.  Projekt ukončený z dôvodu prípravy štúdie realizovateľnosti na celý úsek slovenskej časti Dunaja (tzn. r. km 1880,26 – r.km 1708,20). |  |
| x | Vybudovanie terminálu LNG vo verejnom prístave Bratislava – predprojektová príprava |  | 618 171,12 EUR | 0 % | 0 % | 0 % | | P0511 ‒ Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE): 0 % | Projekt bol mimoriadne ukončený – neprispel k cieľom OP.  Projekt zrušený z dôvodu riešenia štátnej pomoci, bola schválená výnimka – GBER. Oprávnené výdavky budú vo výške 50 %. |  |
| x | Štúdia realizovateľnosti, I. fáza: Technické opatrenia pre zabezpečenie požadovaných parametrov plavebnej dráhy vodnej cesty Dunaj v r. km 1880,26 – r. km 1708,20 |  | 5 051 628,80 EUR | 0 % | 0 % | 0 % | | P0511 ‒ Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE): 0 % | Projekt bol mimoriadne ukončený – neprispel k cieľom OP.  Projekt ukončený z dôvodu zrušenia ARVD. Novým prijímateľom je sekcia MDV SR. |  |
|  | **Celkom** |  | **412 653,87 EUR** | **16,20 %** |  |  |  | |  |  |

## Vyhodnotenie plnenia výstupových, výsledkových a finančných ukazovateľov v rámci PO 4

*Vyhodnotenie ukazovateľov výsledku*

Tabuľka 4 Vyhodnotenie ukazovateľov výsledku PO4

| **P.č.** | **Špecifické ukazovatele výsledku programu zodpovedajúce špecifickému cieľu** | **Východisková hodnota (2013)** | **Cieľová hodnota OPII (2023)** | **Cieľové hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| --- | --- | --- | --- | --- | --- | --- | --- |
| 1 | Objem zrealizovaných výkonov nákladnej dopravy vo verejnom prístave Bratislava | 2 078 tis. ton | 3 000 tis. ton | 0 | 0 % | 0 | Tento ukazovateľ nie je vykazovaný v žiadnom realizovanom, ani plánovanom projekte. Keďže sa jedná o ukazovateľ vykazovaný na makro úrovni a vzhľadom na zameranie projektov, nepredpokladáme jeho naplnenie v rámci programového obdobia 2014 – 2020.  Vplyv na realizáciu projektov vo VP BA majú najmä neštandardne nastavené vlastnícke vzťahy a prevádzkový model, rozsiahla časť infraštruktúry je vlastnená súkromným subjektom, ktorý je zároveň dominantným operátorom v prístave. Práve z dôvodu nevysporiadaných majetkovo-právnych vzťahov nemôže byť realizovaný ani plánovaný projekt „Modernizácia a výstavba verejného prístavu Bratislava“.  Vplyv na tento ukazovateľ má aj nízky podiel prepravených kontajnerov vnútrozemskou vodnou dopravou, ktoré tvoria iba 0,2 % celkového objemu hlavných komodít prepravovaných v prístave Bratislava. Aj keď sa celkové objemy prekladaných kontajnerov vo verejnom prístave Bratislava pohybovali na úrovni 70 tis. TEU (2016), majoritná väčšina je prepravovaná na dvojmodálnej báze cesta ‒ železnica.  Odporúčanie:  Vykonať dopadové hodnotenie vplyvu projektov na tento ukazovateľ. |

*Vyhodnotenie ukazovateľov výstupu*

Tabuľka 5 Vyhodnotenie ukazovateľov výstupu PO4

| **P.č.** | **Ukazovateľ výstupu** | **Cieľová hodnota OPII (2023)** | **Cieľové hodnoty projektov  v realizácii** | **Skutočné hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| --- | --- | --- | --- | --- | --- | --- | --- |
| 1 | Počet vypracovaných štúdií realizovateľnosti (v súvislosti s rozvojom prístavov a vodných ciest TEN-T CORE) | 3 | 3 | 0 | 66,67 % | 3 | Do konca roka 2018 sa výstupový ukazovateľ Počet vypracovaných štúdií realizovateľnosti vykazoval v dvoch projektoch a jeden bol zazmluvnený na začiatku roka 2019. V prípade naplnenia cieľovej hodnoty týchto projektov bude cieľová hodnota ukazovateľa **naplnená na 100 %.**  Na základe dotazníkov od projektových manažérov sú naplánované tri ďalšie projekty na realizáciu, ktoré by zabezpečili naplnenie daného ukazovateľa na 200 %. |
| 2 | Počet zmodernizovaných verejných prístavov na sieti TEN-T CORE | 1 | 0 | 0 | 0 % | 0 | Do konca roka 2018 neboli zazmluvnené žiadne projekty, ktoré by napĺňali cieľové hodnoty tohto ukazovateľa.  V rámci plánovaných projektov sú dva projekty, ktoré by tento ukazovateľ mohli napĺňať. Ich realizácii však predchádza príprava projektovej dokumentácie, resp. štúdie realizovateľnosti a časovo náročný proces verejného obstarávania, preto nepredpokladáme naplnenie tohto ukazovateľa.  Z dôvodu nevysporiadaných majetkovo-právnych vzťahov nebude realizovaný projekt „Modernizácia a výstavba verejného prístavu Bratislava“. Preto v prípade realizácie investičných projektov dôjde len k čiastočnej modernizácii verejného prístavu.  Odporúčanie:  V rámci schvaľovania projektov zamerať sa na projekty, ktoré prispejú k rekonštrukcii verejného prístavu a prehodnotiť ukazovateľ vo vzťahu k rozšíreniu aktivít aj pre prístav Komárno.  Prerokovať s EK, či plánované projekty dostatočne prispejú k modernizácii verejného prístavu a naplneniu daného ukazovateľa. |

## Vyhodnotenie napĺňania cieľov a výkonnostného rámca pre PO

Tabuľka 6 Vyhodnotenie výkonnostného rámca PO4

| **Typ ukazovateľa** | **Definícia ukazovateľa alebo implementačného kroku** | **Zámer**  **(2023)** | **Hodnotenie naplnenosti** | **Komentár** |
| --- | --- | --- | --- | --- |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | 137 000 000 EUR | 0,35 % kontrahované, 0,06 % čerpané | V súčasnosti je v rámci prebiehajúcich projektov **kontrahovaných 485 tis. EUR, z toho 412 tis. EUR z EÚ zdrojov**. Na základe dotazníka vyplneného projektovými manažérmi je plánovaných 13 projektov, pričom ich celková hodnota je odhadovaná na približne 149 mil. EUR. Tieto projekty však ešte nemajú reálny harmonogram realizácie. Hodnota investičných projektov bude stanovená až na základe štúdie uskutočniteľnosti a projektovej dokumentácie.  Pozn.: Na dosiahnutie hodnoty plánovanej v roku 2023 je potrebné zazmluvniť projekty a vyčerpať finančné prostriedky v PO4 v hodnote 136,5 mil. EUR.  Odporúčanie:  Vypracovať akčný plán, ktorý povedie k posunu implementácie kľúčových projektov smerujúcich k naplneniu cieľov OPII. V prípade, ak nebudú ciele stanovené akčným plánom splnené v stanovenom termíne, odporúčame realokovať voľné finančné prostriedky do prioritnej osi, ktorá vykazuje vyššiu pripravenosť, tzn. PO3, resp. PO2. |
| Výstupový ukazovateľ | Počet zmodernizovaných verejných prístavov na sieti TEN-T CORE | 1 | 0 % | Výstupový ukazovateľ Počet zmodernizovaných verejných prístavov na sieti TEN-T CORE sa do konca roka 2018 nevykazuje ani v jednom projekte.  V rámci plánovaných projektov uviedli projektoví manažéri tri projekty, ktoré by tento ukazovateľ mali naplniť ‒ „Bezpečnostná ochrana prístavov – realizácia“, „Vybudovanie terminálu LNG vo verejnom prístave Bratislava – realizácia“ a „Vybudovanie zázemia pre plavidlá vo verejnom prístave Bratislava – realizácia“. Tieto projekty nemajú stanovený termín predloženia a realizácie. V súčasnosti plánujú Verejné prístavy a.s. realizáciu projektov na predprojektovú prípravu.  Vzhľadom na časový harmonogram a plánované projekty existuje riziko nenaplnenia ukazovateľa.  Odporúčanie:  Pri schvaľovaní projektov prioritizovať projekty zamerané na modernizáciu verejných prístavov a prehodnotiť ukazovateľ aj vo vzťahu k navrhovanému rozšíreniu aktivít pre prístav Komárno. |
| Implementačný krok | Počet vyhlásených VO na projekty verejného prístavu Bratislava v súlade s vypracovanou štúdiou realizovateľnosti | 2 | 0 % | V rámci plánovaných projektov uviedli projektoví manažéri tri projekty, ktoré by tento ukazovateľ mali naplniť ‒ „Bezpečnostná ochrana prístavov – realizácia“, „Vybudovanie terminálu LNG vo verejnom prístave Bratislava – realizácia“ a „Vybudovanie zázemia pre plavidlá vo verejnom prístave Bratislava – realizácia“. Tieto projekty nemajú stanovený termín predloženia a realizácie. V súčasnosti Verejné prístavy a.s. majú v pláne predložiť projekt na projektovú dokumentáciu.  Vzhľadom na časový harmonogram a plánované projekty existuje riziko nenaplnenia ukazovateľa.  Odporúčanie:  Vzhľadom na zmenu prijímateľov a aktivít odporúčame vyrokovať s EK zmenu ukazovateľa aj na základe plánovanej realizácie projektu „Pravidelná osobná lodná doprava na Dunaji – Dunajbus – realizácia“ |

1. Zámer je plánovaná konečná hodnota ukazovateľa k termínu splnenia 31. 12. 2023. Dosiahnutie zámeru sa vyhodnocuje v roku 2025 pri uzatváraní programového obdobia. [↑](#footnote-ref-1)
2. Zdroj: Údaje čerpané z Monitorovacích správ dostupných v ITMS k 31. 1. 2019 a z informácií k projektom poskytnutým zadávateľom. (Pozn.: MS za rok 2018 musia byť poskytnuté do 31. 1. 2019). [↑](#footnote-ref-2)
3. Od začiatku projektu do 31. 12. 2018. [↑](#footnote-ref-3)
4. Percentuálny podiel a stav vecného plnenia podľa odhadu projektových manažérov. [↑](#footnote-ref-4)