# Prioritná os 6 – Cestná infraštruktúra (mimo TEN-T CORE)

Táto prioritná os dopĺňa PO2. Realizáciou projektov sa zabezpečí kvalitné cestné spojenie medzi jednotlivými regiónmi, ako aj krajskými sídlami. Investície v rámci tejto prioritnej osi budú smerovať na výstavbu nových úsekov rýchlostných ciest mimo TEMT-CORE.

V rámci prioritnej osi 6 boli stanovené dva špecifické ciele:

* 1. Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov rýchlostných ciest
  2. Zlepšenie bezpečnosti a dostupnosti cestnej infraštruktúry TEN-T a regionálnej mobility prostredníctvom výstavby a modernizácie ciest I. triedy

Na úrovni PO6 je stanovený výkonnostný rámec nasledovne:

Tabuľka 1 Výkonnostný rámec PO6

|  |  |  |  |  |
| --- | --- | --- | --- | --- |
| Typ ukazovateľa | Definícia ukazovateľa alebo implementačného kroku | Merná jednotka | Čiastkový cieľ pre rok 2018 | Zámer[[1]](#footnote-1) (2023) |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | EUR | 142 575 656 | 570 302 622 |
| Výstupový ukazovateľ | Celková dĺžka novo-vybudovaných ciest | km | 10,25 | 31,75 |

## Špecifický cieľ 6.1

**Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov rýchlostných ciest**

Očakávanými výsledkami implementácie ŠC 6.1 sú:

1. odstránenie kľúčových úzkych miest na súhrnnej sieti TEN-T,
2. zvýšenie bezpečnosti cestnej premávky a zníženie nehodovosti,
3. zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10 v intraviláne miest a obcí),
4. zníženie časových strát a prevádzkových nákladov,
5. zabezpečenie bezpečnej migrácie zveri – budovanie bezpečných koridorov pre migráciu zveri (tzv. zelené prechody),
6. vytváranie predpokladov pre zvýšenie konkurencieschopnosti regiónov, zlepšenia mobility obyvateľstva a potenciálu rastu zamestnanosti (napr. v cestovnom ruchu, stavebníctve).

Výsledky projektov naplnia jednotlivé špecifické výsledkové a spoločné výstupové ukazovatele.

Tabuľka 2 Výsledkové a výstupové ukazovatele ŠC 6.1

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Úspora času v cestnej doprave na rýchlostných cestách | výsledkový | EUR | 66 259 814 | 38 225 440 |
| 2 | Úspora produkcie emisií PM10 (vplyvom výstavby rýchlostných ciest) | výsledkový | tona | 2,89 | 0,44 |
| 3 | Úspora produkcie emisií NO2 (vplyvom výstavby rýchlostných ciest) | výsledkový | tona | 11,64 | 1,92 |
| 4 | Celková dĺžka novo-vybudovaných ciest v sieti TEN-T | výstupový | km | - | 21,5 |

Napĺňanie cieľov sa realizuje prostredníctvom týchto aktivít:

1. výstavba rýchlostných ciest (mimo TEN-T),
2. projektová príprava.

## Špecifický cieľ 6.2

**Zlepšenie bezpečnosti a dostupnosti cestnej infraštruktúry TEN-T a regionálnej mobility prostredníctvom výstavby a modernizácie ciest I. triedy**

Očakávanými výsledkami realizácie ŠC 6.2 sú:

1. zvýšenie kapacity ciest I. triedy na exponovaných úsekoch,
2. zvýšenie bezpečnosti cestnej premávky a zníženie nehodovosti,
3. zníženie negatívnych vplyvov na životné prostredie (zníženie hluku, emisií CO2, NO2 a PM10, vibrácií, prašnosti a pod. v intraviláne miest a obcí),
4. zníženie časových strát a prevádzkových nákladov,
5. vytváranie predpokladov pre zvýšenie konkurencieschopnosti regiónov, zlepšenia mobility obyvateľstva a potenciálu rastu zamestnanosti.

Výsledky projektov naplnia jednotlivé špecifické výsledkové a spoločné a špecifické výstupové ukazovatele.

Tabuľka 3 Výsledkové a výstupové ukazovatele ŠC 6.2

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Úspora času v cestnej doprave na cestách I. triedy | výsledkový | EUR | 96 853 141 | 69 287 656 |
| 2 | Počet usmrtených na cestách I. triedy | výsledkový | počet | 83 | 70 |
| 3 | Úspora produkcie emisií PM10 (vplyvom výstavby ciest I. triedy) | výsledkový | tona | 1,16 | 0,29 |
| 4 | Úspora produkcie emisií NO2 (vplyvom výstavby ciest I. triedy) | výsledkový | tona | 4,63 | 1,11 |
| 5 | Celková dĺžka novo-vybudovaných ciest | výstupový | km | - | 10,25 |
| 6 | Celková dĺžka rekonštruovaných alebo zrenovovaných ciest | výstupový | km | - | 286,4 |
| 7 | Počet odstránených kritických nehodových lokalít a kolíznych bodov na cestách I. triedy | výstupový | počet | - | 40 |

Napĺňanie cieľov sa realizuje prostredníctvom týchto aktivít:

1. výstavba a modernizácia ciest I. triedy s cieľom zvýšenia bezpečnosti a plynulosti dopravy (mimo TEN-T CORE, mimo TEN-T),
2. budovanie inteligentných dopravných systémov,
3. výstavba a modernizácia cestnej infraštruktúry v súvislosti so zabezpečením efektívneho colného konania,
4. projektová príprava.

# Výsledky analýzy Prioritnej osi 6 – Cestná infraštruktúra (mimo TEN-T CORE)

V hodnotenom období bolo v realizácii 21 projektov. Z celkovej alokácie prioritnej osi 6 (570 mil. EUR) bolo vyčerpaných 25,73 % a zakontrahovaných 36,61 %. Prijímateľmi v rámci prioritnej osi 6 sú Národná diaľničná spoločnosť, a.s. (ďalej aj „NDS“) a Slovenská správa ciest (ďalej aj „SSC“). Certifikované výdavky k 31. 12. 2018 boli vo výške 117 262 305 EUR (EÚ zdroje), čo predstavuje 24,19 % z alokácie PO6.

V rámci analýzy PO6 boli rozoslané dotazníky projektovým manažérom. Analýza prioritnej osi 6 spočívala vo vyhodnotení stavu realizácie projektov v PO6, vyhodnotení plnenia výsledkových a finančných ukazovateľov v rámci špecifických cieľov a ukazovateľov výstupu. Súčasťou analýzy bolo posúdenie plánovaných projektov, a to predovšetkým z hľadiska ich dopadu na napĺňanie ukazovateľov.

## Vyhodnotenie stavu realizácie jednotlivých projektov v PO6

Nasledujúca tabuľka obsahuje vyhodnotenie realizovaných projektov z hľadiska času, financií a plnenia ukazovateľov a návrh opatrení na úrovni jednotlivých projektov. Vyhodnotenie realizácie jednotlivých projektov je farebne rozlíšené nasledovne:

* zelená farba – žiadne, resp. nízke riziko, tzn. projekty sú realizované/ukončené v súlade s harmonogramom, bez omeškania. Naplnenie ukazovateľov z realizovaných projektov by malo byť na úrovni min. 85 %,
* žltá farba – stredné riziko, tzn. projekty, ktoré nevykazujú závažné riziká, avšak časová realizácia nie je v súlade s vecným plnením a čerpaním. Zazmluvnené projekty nenapĺňajú min. požadovanú hodnotu (85 %), ale v rámci PO sú plánované projekty, ktoré tento ukazovateľ naplnia,
* červená farba – vysoké riziko, tzn. projekt nie je realizovaný v súlade s harmonogramom, resp. počas realizácie projektu došlo k závažným udalostiam, ktoré môžu ohroziť úspešné ukončenie realizácie, a nie je predpoklad naplnenia min. hodnoty ukazovateľa.

Tabuľka 4 Vyhodnotenie realizácie projektov PO6

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| P.č. |  |  |  | Stav | | | Plnenie ukazovateľov výstupu a výsledku | Hlavné zistenia | Návrh opatrení |
| **Názov projektu** | **Vyhodnotenie** | **EÚ zdroje zazmluvnené[[2]](#footnote-2)** | **Finančné čerpanie (EÚ zdroj)** | **Časové čerpanie[[3]](#footnote-3)** | **Vecné plnenie[[4]](#footnote-4)** |
| 1 | R2 Zvolen, východ – Pstruša, II. Fáza |  | 37 460 010,44 EUR | 88,18 % | 100 % | 100 % | P0649 ‒ Úspora času v cestnej doprave na rýchlostných cestách: 0 %  P0669 ‒ Úspora produkcie emisií NO2 (vplyvom výstavby rýchlostných ciest): 0 %  P0676 ‒ Úspora produkcie emisií PM10 (vplyvom výstavby rýchlostných ciest): 0 %  P0006 ‒ Celková dĺžka novovybudovaných ciest v sieti TEN-T (mimo CORE): 100 %  P0009 ‒ Celková dĺžka novovybudovaných privádzačov k rýchlostným cestám na sieti TEN-T: 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0481 ‒ Počet vybudovaných jazdných pruhov (na rýchlostných cestách mimo základnej sieti TEN-T): 100 %  P0485 ‒ Počet vybudovaných križovatiek (na rýchlostných cestách mimo základnej sieti TEN-T): 100 %  P0489 ‒ Počet vybudovaných mostov (na rýchlostných cestách mimo základnej sieti TEN-T): 100 % | Projekt je ukončený a zrealizovaný v súlade s harmonogramom.  Merateľné ukazovatele výsledku budú vykazované až v období udržateľnosti, projekt bol ukončený v decembri 2018. | Dôsledný monitoring napĺňania ukazovateľov výsledku v období udržateľnosti projektu |
| 2 | I/77 Smilno ‒ Svidník, rekonštrukcia cesty, druhá fáza |  | 10 348 930,39 EUR | 85,19 % | 100 % | 100 % | P0644 ‒ Úspora času v cestnej doprave na cestách I. triedy: 36,03 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľa výsledku v období udržateľnosti projektu |
| 3 | I/66 Brezno ‒ obchvat, I. etapa ‒ 2. fáza |  | 12 459 453,54 EUR | 84,09 % | 100 % | 100 % | P0644 ‒ Úspora času v cestnej doprave na cestách I. triedy: 82,55 %  P0667 ‒ Úspora produkcie emisií NO2 (vplyvom výstavby ciest I. triedy): 131,91 %  P0674 ‒ Úspora produkcie emisií PM10 (vplyvom výstavby ciest I. triedy): 237,93 %  P0003 ‒ Celková dĺžka novovybudovaných ciest (cesty 1. triedy): 100 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľov výsledku v období udržateľnosti projektu |
| 4 | Stavebné a bezpečnostné opatrenia na zníženie nehodovosti medzinárodného cestného ťahu E371 na ceste I/73 Šarišský Štiavnik ‒ Hunkovce ‒ 2. fáza |  | 7 273 704,83 EUR | 76,42 % | 100 % | 100 % | P0644 ‒ Úspora času v cestnej doprave na cestách I. triedy: 163,36 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. |  |
| 5 | I/78 Námestovo ‒ prieťah |  | 4 977 249,48 EUR | 91,59 % | 100 % | 100 % | P0644 ‒ Úspora času v cestnej doprave na cestách I. triedy: 59,62 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0458 ‒ Počet usmrtených na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľa výsledku v období udržateľnosti projektu |
| 6 | Rekonštrukcia betónových vozoviek v Trnavskom regióne (I/62, I/75), 2. fáza |  | 4 331 763,55 EUR | 91,51 % | 100 % | 100 % | P0644 ‒ Úspora času v cestnej doprave na cestách I. triedy: 100 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. |  |
| 7 | I/50 Ružová osada, rekonštrukcia cesty ‒ 2. fáza |  | 3 309 503,18 EUR | 66,41 % | 100 % | 100 % | P0644 ‒ Úspora času v cestnej doprave na cestách I. triedy: 86,88 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľa výsledku v období udržateľnosti projektu |
| 8 | I/66 Polomka – bodová závada, 2. fáza |  | 4 458 453,49 EUR | 89,67 % | 100 % | 100 % | P0644 ‒ Úspora času v cestnej doprave na cestách I. triedy: 29,53 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľa výsledku v období udržateľnosti projektu |
| 9 | I/11 Čadca – most 208 |  | 7 506 195,46 EUR | 83,87 % | 100 % | 100 % | P0644 ‒ Úspora času v cestnej doprave na cestách I. triedy:85,86 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľa výsledku v období udržateľnosti projektu |
| 10 | I/77 Bardejov juhozápadný obchvat, II. fáza |  | 14 191 661,52 EUR | 89,53 % | 100 % | 100 % | P0644 ‒ Úspora času v cestnej doprave na cestách I. triedy: 88,97 %  P0667 ‒ Úspora produkcie emisií NO2 (vplyvom výstavby ciest I. triedy): 93,57 %  P0674 ‒ Úspora produkcie emisií PM10 (vplyvom výstavby ciest I. triedy): 93,68 %  P0003 ‒ Celková dĺžka novovybudovaných ciest (cesty 1. triedy): 100 %  P0015 ‒ Celková dĺžka rekonštruovaných alebo zrenovovaných ciest (I. triedy): 100 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 100 %  P0243 ‒ Počet odstránených kritických nehodových lokalít a kolíznych bodov na cestách I. triedy: 100 % | Projekt je ukončený a zrealizovaný v súlade s harmonogramom. | Dôsledný monitoring napĺňania ukazovateľov výsledku v období udržateľnosti projektu |
| 11 | Rekonštrukcia cesty I/65 Turčianske Teplice ‒ Príbovce |  | 20 963 103,41 EUR | 74,63 % | 61 % | 92 % | P0644 ‒ Úspora času v cestnej doprave na cestách I. triedy: 13,34 %  P0015 ‒ Celková dĺžka rekonštruovaných alebo zrenovovaných ciest (I. triedy): 0,0007 %  P0243 ‒ Počet odstránených kritických nehodových lokalít a kolíznych bodov na cestách I. triedy: 0,01 % | Projekt je realizovaný v súlade s harmonogramom.  Zmluva na práce bola predĺžená schváleným Dodatkom č. 3 o 5 mesiacov do 30. 6. 2019 z dôvodu nevhodného počasia na pokládku asfaltových vrstiev a vodorovného dopravného značenia. To však neovplyvnilo realizáciu projektu. | Dohliadnuť na plnenie ukazovateľov, a to hlavne ukazovateľa Celková dĺžka rekonštruovaných alebo zrenovovaných ciest (I. triedy) |
| 12 | Riadenie bezpečnosti, návrhové opatrenia a analýza financovateľnosti bezpečnostných opatrení na cestách I. triedy |  | 7 857 865,80 EUR | 68,98 % | 56,25 % | 71,43 % | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 42,86 % | Projekt je realizovaný v súlade s harmonogramom.  Dá sa predpokladať, že projekt naplní cieľovú hodnotu nastaveného ukazovateľa výstupu. |  |
| 13 | Štúdie realizovateľnosti projektov ciest I. triedy v TT a NR kraji |  | 1 941 308,68 EUR | 88,48 % | 69,23 % | 80 % | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 60 % | Projekt je realizovaný v súlade s harmonogramom.  Dá sa predpokladať, že projekt naplní cieľovú hodnotu nastaveného ukazovateľa výstupu. |  |
| 14 | Štúdie realizovateľnosti projektov ciest I. triedy v BB kraji |  | 626 188,20 EUR | 100 % | 100 % | 100 % | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 100 % | Projekt je ukončený a zrealizovaný v súlade s harmonogramom. |  |
| 15 | Rekonštrukcia križovatiek na cestách I. triedy III. etapa – I/76 Štúrovo ‒ Nánska |  | 2 247 393,81 EUR | 38,68 % | 90,91 % | 70 % | P0015 ‒ Celková dĺžka rekonštruovaných alebo zrenovovaných ciest (I. triedy): 0 %  P0243 ‒ Počet odstránených kritických nehodových lokalít a kolíznych bodov na cestách I. triedy: 0 %  P0580 ‒ Počet zmodernizovaných križovatiek (na cestách I. triedy): 0 % | Pri realizácii projektu došlo k omeškaniu o 2 mesiace z dôvodu kompletnej rekonštrukcie vodovodu na celej ulici.  Dá sa predpokladať, že projekt naplní cieľové hodnoty nastavených ukazovateľov výstupu. | Dohliadnuť na plnenie ukazovateľov, a to hlavne ukazovateľa Celková dĺžka rekonštruovaných alebo zrenovovaných ciest (I. triedy) |
| 16 | Modernizácia a rekonštrukcia mostov ciest I. triedy – 2. fáza |  | 17 885 006,07 EUR | 21,49 % | 75 % | 19 % | P0644 ‒ Úspora času v cestnej doprave na cestách I. triedy: 0 %  P0015 ‒ Celková dĺžka rekonštruovaných alebo zrenovovaných ciest (I. triedy): 0 %  P0111 ‒ Percento fyzického pokroku z celkovej dĺžky novej a/alebo technicky zhodnotenej infraštruktúry: 0 %  P0243 ‒ Počet odstránených kritických nehodových lokalít a kolíznych bodov na cestách I. triedy: 0 % | Projekt nie je v súlade s harmonogramom ‒ Zmluva na práce je platná do 05/2019, nie je však možné práce ukončiť, ŽoNFP do 11/2019, Poluvsie ‒ doba výstavby 6 mesiacov od odovzdania staveniska.  Nie je možné v danom časovom harmonograme dokončiť stavbu mostov. | Je potrebné vypracovať dodatok k zmluve o NFP, ktorým sa predĺži realizácia projektu.  Dohliadnuť na plnenie ukazovateľov, a to hlavne ukazovateľa Celková dĺžka rekonštruovaných alebo zrenovovaných ciest (I. triedy) |
| 17 | Štúdie realizovateľnosti projektov ciest I. triedy v ZA a TN kraji |  | 590 470,86 EUR | 9,31 % | 73,53 % | 60 % | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 50 % | Projekt je realizovaný v súlade s harmonogramom.  Dá sa predpokladať, že projekt naplní cieľovú hodnotu nastaveného ukazovateľa výstupu. |  |
| 18 | Rekonštrukcia križovatiek na cestách I. triedy III. etapa v PO kraji |  | 9 437 483,67 EUR | 39,21 % | 80 % | 20 % | P0015 ‒ Celková dĺžka rekonštruovaných alebo zrenovovaných ciest (I. triedy): 18,94 %  P0243 ‒ Počet odstránených kritických nehodových lokalít a kolíznych bodov na cestách I. triedy: 33,33 % | Projekt je realizovaný v súlade s harmonogramom.  Dá sa predpokladať, že projekt naplní cieľové hodnoty nastavených ukazovateľov výstupu. | Dohliadnuť na plnenie ukazovateľov, a to hlavne ukazovateľa Celková dĺžka rekonštruovaných alebo zrenovovaných ciest (I. triedy) |
| 19 | Štúdie realizovateľnosti projektov ciest I. triedy v KE a PO kraji |  | 1 884 753,71 EUR | 65,53 % | 85,71 % | 75 % | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 75 % | Projekt je realizovaný v súlade s harmonogramom.  Dá sa predpokladať, že projekt naplní cieľovú hodnotu nastaveného ukazovateľa výstupu. |  |
| 20 | I/66 Ždiar, riešenie bezpečnosti a odvodnenia vozovky |  | 2 549 418,18 EUR | 0,0 % | 85,71 % | 0 % | P0015 ‒ Celková dĺžka rekonštruovaných alebo zrenovovaných ciest (I. triedy): 0 %  P0243 ‒ Počet odstránených kritických nehodových lokalít a kolíznych bodov na cestách I. triedy: 0 % | Projekt je realizovaný v súlade s harmonogramom.  Dá sa predpokladať, že projekt naplní cieľové hodnoty nastavených ukazovateľov výstupu.  Dôvodom úpravy lehoty výstavby sú nepredvídateľné okolnosti, ktoré nastali na stavenisku stavby a na prístupových komunikáciách vedúcich na stavenisko stavby počas realizácie stavebných prác. Ide o mimoriadnu situáciu vyhlásenú na ceste I/66 počas realizácie stavebných prác (obmedzenie maximálnej hmotnosti vozidiel na prístupových mostných objektoch) spôsobenú mimoriadnymi povodňovými aktivitami a poškodením mostných objektov na ceste I/66. | Dohliadnuť na plnenie ukazovateľov, a to hlavne ukazovateľa Celková dĺžka rekonštruovaných alebo zrenovovaných ciest (I. triedy) |
| 21 | Výstavba a zlepšenie bezpečnostných parametrov mostov na cestách I. triedy 1. etapa v PO a KE kraji |  | 5 178 413,71 EUR | 0,0 % | 80 % | 0 % | P0015 ‒ Celková dĺžka rekonštruovaných alebo zrenovovaných ciest (I. triedy): 0 %  P0243 ‒ Počet odstránených kritických nehodových lokalít a kolíznych bodov na cestách I. triedy: 0 % | Na projekte začínajú s realizáciou stavebných prác.  Podľa informácií od projektového manažéra by mal byť projekt realizovaný v súlade s harmonogramom.  Dá sa predpokladať, že projekt naplní cieľové hodnoty nastavených ukazovateľov výstupu. |  |
|  | **Celkom** |  | **177 478 331,98 EUR** | **70,27 %** |  |  |  |  |  |

## Vyhodnotenie plnenia výstupových, výsledkových a finančných ukazovateľov v rámci PO

*Vyhodnotenie ukazovateľov výsledku*

Tabuľka 5 Vyhodnotenie ukazovateľov výsledku PO6

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Špecifické ukazovatele výsledku programu zodpovedajúce špecifickému cieľu** | **Východisková hodnota (2013)** | **Cieľová hodnota OPII (2023)** | **Plánovaná úspora/**  **rozdiel  (2013-2023)** | **Cieľové hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Úspora času v cestnej doprave na rýchlostných cestách | 66 259 814 EUR | 38 225 440 EUR | 28 034 374 EUR | 15 989 423 EUR | 57 % | 1 | Úspora času v cestnej doprave na rýchlostných cestách je výsledkovým ukazovateľom deklarovaným len v rámci jedného projektu.  V prípade naplnenia cieľovej hodnoty tohto projektu bude cieľová hodnota ukazovateľa úspora času (v EUR) naplnená na 57 %.  Na základe dotazníka bolo prijímateľom NDS identifikovaných päť plánovaných projektov, ktoré budú napĺňať tento ukazovateľ.  Odporúčania:  V rámci schvaľovania projektov prioritizovať projekty zamerané na napĺňanie tohto ukazovateľa, a to hlavne projekty s najvyššou cieľovou hodnotou ukazovateľa.  Odporúčame prehodnotiť cieľové hodnoty ukazovateľa vzhľadom na počet realizovaných projektov a z dôvodu zmeny manuálu CBA.  Vykonať dopadové hodnotenie vplyvu projektov na tento ukazovateľ. |
| 2 | Úspora produkcie emisií PM10 (vplyvom výstavby rýchlostných ciest) | 2,89 t | 0,44 t | 2,45 t | 4,33 t | 177 % | 1 | Dôsledný monitoring napĺňania ukazovateľa výsledku v období udržateľnosti projektu.  Odporúčania:  Odporúčame prehodnotiť cieľové hodnoty ukazovateľa vzhľadom na počet realizovaných projektov a z dôvodu zmeny manuálu CBA.  Vykonať dopadové hodnotenie vplyvu projektov na tento ukazovateľ. |
| 3 | Úspora produkcie emisií NO2 (vplyvom výstavby rýchlostných ciest) | 11,64 t | 1,92 t | 9,72 t | 1,01 t | 10 % | 1 | Úspora produkcie emisií NO2 (vplyvom výstavby rýchlostných ciest) je výsledkovým ukazovateľom deklarovaným len v rámci jedného projektu.  V prípade naplnenia cieľovej hodnoty tohto projektu bude cieľová hodnota ukazovateľa Úspora produkcie emisií NO2 naplnená na 10 %.  Na základe dotazníka bolo prijímateľom NDS identifikovaných päť plánovaných projektov, ktoré budú napĺňať tento ukazovateľ.  Odporúčania:  V rámci schvaľovania projektov prioritizovať projekty zamerané na napĺňanie tohto ukazovateľa, a to hlavne projekty s najvyššou cieľovou hodnotou ukazovateľa. |
| 4 | Úspora času v cestnej doprave na cestách I. triedy | 96 853 141 EUR | 69 287 656 EUR | 27 565 485 EUR | 16 220 130,92 EUR | 59 % | 1 | Úspora času v cestnej doprave na cestách I. triedy je výsledkovým ukazovateľom deklarovaným len v rámci jedného projektu.  V prípade naplnenia cieľovej hodnoty tohto projektu bude cieľová hodnota ukazovateľa úspora času (v EUR) naplnená na 59 %.  Na základe dotazníka bolo prijímateľom SSC identifikovaných päť plánovaných projektov, ktoré budú napĺňať tento ukazovateľ.  Odporúčania:  V rámci schvaľovania projektov prioritizovať projekty zamerané na napĺňanie tohto ukazovateľa, a to hlavne projekty s najvyššou cieľovou hodnotou ukazovateľa.  Odporúčame prehodnotiť cieľové hodnoty ukazovateľa vzhľadom na počet realizovaných projektov a z dôvodu zmeny manuálu CBA.  Vykonať dopadové hodnotenie vplyvu projektov na tento ukazovateľ. |
| 5 | Počet usmrtených na cestách I. triedy | 83 | 70 | 13 | 0,1313 | 1,01 % | 1 | Tento ukazovateľ je vyhodnocovaný na makro úrovni, pričom v rámci plánovaných projektov nebol prijímateľom zaradený ani do jedného projektu.  Odporúčanie:  Vypracovať dopadové hodnotenie vplyvu realizovaných projektov OPII na ukazovateľ Počet usmrtených na cestách I. triedy. |
| 6 | Úspora produkcie emisií PM10 (vplyvom výstavby ciest I. triedy) | 1,16 t | 0,29 t | 0,87 t | 0,44 t | 50,57 % | 2 | Úspora produkcie emisií PM10 (vplyvom výstavby ciest I. triedy) je výsledkovým ukazovateľom deklarovaným v rámci dvoch projektov.  V prípade naplnenia cieľovej hodnoty projektov bude cieľová hodnota ukazovateľa Úspora produkcie emisií PM10 naplnená na 50,57 %.  Na základe dotazníka bolo prijímateľom SSC identifikovaných päť plánovaných projektov, ktoré budú napĺňať tento ukazovateľ.  Odporúčania:  Odporúčame prehodnotiť cieľové hodnoty ukazovateľa vzhľadom na počet realizovaných projektov a z dôvodu zmeny manuálu CBA.  Vykonať dopadové hodnotenie vplyvu projektov na tento ukazovateľ. |
| 7 | Úspora produkcie emisií NO2 (vplyvom výstavby ciest I. triedy) | 4,63 t | 1,11 t | 3,52 t | 2,52 t | 71,59 % | 2 | Úspora produkcie emisií NO2 (vplyvom výstavby ciest I. triedy) je výsledkovým ukazovateľom deklarovaným v rámci dvoch projektov.  V prípade naplnenia cieľovej hodnoty projektov bude cieľová hodnota ukazovateľa Úspora produkcie emisií NO2 naplnená na 71,59 %.  Na základe dotazníka bolo prijímateľom SSC identifikovaných päť plánovaných projektov, ktoré budú napĺňať tento ukazovateľ.  Odporúčania:  Odporúčame prehodnotiť cieľové hodnoty ukazovateľa vzhľadom na počet realizovaných projektov a z dôvodu zmeny manuálu CBA.  Vykonať dopadové hodnotenie vplyvu projektov na tento ukazovateľ. |

*Vyhodnotenie ukazovateľov výstupu*

Tabuľka 6 Vyhodnotenie ukazovateľov výstupu PO6

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Ukazovateľ výstupu** | **Cieľová hodnota OPII (2023)** | **Cieľové hodnoty projektov  v realizácii** | **Skutočné hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Celková dĺžka novovybudovaných ciest v sieti TEN-T | 21,5 km | 7,85 km | 7,85 km | 36,51 % | 1 | Výstupový ukazovateľ Celková dĺžka novovybudovaných ciest v sieti TEN-T je vykazovaný len v jednom projekte a jeho realizáciou je naplnený na 36,51 %.  Prijímateľ NDS v dotazníku uviedol päť potenciálnych projektov v celkovom rozsahu 63,83 km, čím by sa ukazovateľ naplnil na 333,40 % |
| 2 | Celková dĺžka novovybudovaných ciest | 10,25 km | 6,26 km | 1,59 km | 61,07 % | 2 | Výstupový ukazovateľ Celková dĺžka novovybudovaných ciest je vykazovaný v dvoch projektoch prijímateľa SSC a po zrealizovaní projektov bude naplnený na 61,07 %.  V dotazníku prijímateľ identifikoval štyri projekty, ktoré by mali napĺňať tento ukazovateľ, ale nešpecifikoval hodnotu pri všetkých, keďže ešte pre niektoré projekty nie sú vypracované, resp. schválené štúdie uskutočniteľnosti. Dva projekty mali stanovenú hodnotu na 13,38 km. |
| 3 | Celková dĺžka rekonštruovaných alebo zrenovovaných ciest | 286,40 km | 102,88 km | 77,7 km | 35,92 % | 15 | Celková dĺžka rekonštruovaných alebo zrenovovaných ciest je výstupový ukazovateľ vykazovaný v pätnástich realizovaných projektoch, pričom ich ukončením bude ukazovateľ naplnený na 35,92 %.  Prijímateľ SSC uviedol v dotazníku dvanásť plánovaných projektov, pričom len pri troch bola uvedená dĺžka (80,85 km), pre projekty, kde nebola špecifikovaná dĺžka ciest, je potrebné vypracovať štúdiu uskutočniteľnosti. Z toho dôvodu vzniká predpoklad naplnenia ukazovateľa. |
| 4 | Počet odstránených kritických nehodových lokalít a kolíznych bodov na cestách I. triedy | 40 | 79 | 35 | 197,50 % | 14 | Ukazovateľ výstupu Počet odstránených kritických nehodových lokalít a kolíznych bodov na cestách I. triedy je naplnený už na realizovaných projektoch.  Odporúčanie:  Odporúčame zamerať sa na projekty, ktoré budú napĺňať ostatné ukazovatele. |

## 

## Vyhodnotenie napĺňania cieľov a výkonnostného rámca pre PO6

Tabuľka 7 Vyhodnotenie výkonnostného rámca PO6

| **Typ ukazovateľa** | **Definícia ukazovateľa alebo implementačného kroku** | **Zámer**  **(2023)** | **Hodnotenie naplnenosti** | **Komentár** |
| --- | --- | --- | --- | --- |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | 570 302 622 EUR | 36,61 % kontrahované, 25,73 % čerpané | V súčasnosti je v rámci prebiehajúcich projektov **kontrahovaných 208 mil. EUR,** z čoho je 177 mil. EUR z EÚ zdrojov. Podľa dotazníka vyplneného projektovými manažérmi je plánovaných tridsaťpäť projektov v celkovej hodnote 1 626 mil. EUR. Pokiaľ nedôjde k výraznému omeškaniu v schvaľovaní a realizácii projektov, dá sa predpokladať, že dôjde k naplneniu finančného ukazovateľa.  Prioritná os naplnila hodnoty pre rok 2018 a na základe rokovania vlády z 27. 3. 2019 bol schválený materiál „Predbežný návrh prerozdelenia časti výkonnostnej rezervy v prospech Operačného programu Integrovaná infraštruktúra“ na realokáciu finančných prostriedkov z ostatných prioritných osí, resp. programov.  Pozn.: Alokácia prioritnej osi bola k 31. 12. 2018 570 mil. EUR. Na dosiahnutie hodnoty plánovanej v roku 2023 je potrebné zazmluvniť projekty v PO6 v hodnote 362 mil. EUR. |
| Výstupový ukazovateľ | Celková dĺžka novovybudovaných ciest | 31,75 km | 44,44% | Do konca roka 2018 bolo celkovo novovybudovaných 14,11 km ciest, čím sa ukazovateľ naplnil na 44,44 %.  Pre naplnenie cieľovej hodnoty v roku 2023 je kľúčové kontrahovať **dodatočné projekty, ktoré budú zahŕňať novovybudované cesty v min. dĺžke 17,64 km.**  Prioritná os naplnila hodnoty pre rok 2018, a preto odporúčame navýšiť finančné prostriedky v rámci PO6. |

1. Zámer je plánovaná konečná hodnota ukazovateľa k termínu splnenia 31. 12. 2023. Dosiahnutie zámeru sa vyhodnocuje v roku 2025 pri uzatváraní programového obdobia. [↑](#footnote-ref-1)
2. Zdroj: Údaje čerpané z Monitorovacích správ dostupných v ITMS k 31. 1. 2019 a z informácií k projektom poskytnutým zadávateľom. (Pozn.: MS za rok 2018 musia byť poskytnuté do 31. 1. 2019. [↑](#footnote-ref-2)
3. Od začiatku projektu do 31. 12. 2018. [↑](#footnote-ref-3)
4. Percentuálny podiel a stav vecného plnenia podľa odhadu projektových manažérov. [↑](#footnote-ref-4)