# Prioritná os 5 – Železničná infraštruktúra

Železničnú infraštruktúru na Slovensku možno charakterizovať dostatočnou hustotou siete, ale jej technické parametre nie sú v súlade so súčasnými európskymi štandardami, ktoré obmedzujú interoperabilitu siete, negatívne vplývajú na životné prostredie a z pohľadu verejnej osobnej dopravy znižujú jej atraktivitu nízkym komfortom pre cestujúcich. Tiež je potrebné podotknúť, že súčasná železničná infraštruktúra je technicky a technologicky značne zastaraná, nespĺňa rastúce kvalitatívne požiadavky kladené na železničnú dopravu, technické špecifikácie interoperability a príslušné vyhlášky UIC, čo obmedzuje začlenenie do európskeho železničného systému a prispieva k pokračujúcemu poklesu podielu železníc na dopravnom trhu v prospech rastu cestnej dopravy. OPII v súlade so Strategickým plánom kladie dôraz na potrebu modernizácie najmä úsekov, na ktorých je vysoký dopyt po železničnej osobnej alebo nákladnej doprave.

V rámci prioritnej osi 5 boli stanovené dva špecifické ciele:

* 1. Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a súvisiacich objektov dopravne významných z hľadiska medzinárodnej a vnútroštátne prepravy
  2. Zlepšenie technických podmienok pre prevádzku medzinárodnej železničnej dopravy prostredníctvom implementácie vybraných prvkov TSI na najdôležitejších tratiach pre medzinárodnú dopravu

Na úrovni PO5 je stanovený výkonnostný rámec nasledovne:

Tabuľka 1 Výkonnostný rámec PO5

|  |  |  |  |  |
| --- | --- | --- | --- | --- |
| Typ ukazovateľa | Definícia ukazovateľa alebo implementačného kroku | Merná jednotka | Čiastkový cieľ pre rok 2018 | Zámer[[1]](#footnote-1) (2023) |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | EUR | 99 611 375 | 332 037 915 |
| Výstupový ukazovateľ | Celková dĺžka rekonštruovanej alebo zrenovovanej železničnej trate | km | 54,5 | 54,5 |
| Výstupový ukazovateľ | Počet lokalít s odstránením environmentálnej záťaže spôsobenej prevádzkou železničnej dopravy | počet | 3 | 3 |

## Špecifický cieľ 5.1

**Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a súvisiacich objektov dopravne významných z hľadiska medzinárodnej a vnútroštátnej dopravy**

Očakávanými výsledkami implementácie ŠC 5.1 sú:

1. zlepšenie technických parametrov železničnej infraštruktúry vo vybraných úsekoch,
2. odstránenie kľúčových úzkych miest na železničnej infraštruktúre,
3. zvýšenie podielu elektrifikovaných tratí,
4. zníženie počtu úmrtí na železničných priecestiach,
5. zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10),
6. zvýšenie komfortu pre koncových užívateľov a tým atraktivity železničnej dopravy v regiónoch,
7. vytváranie predpokladov pre zvýšenie konkurencieschopnosti regiónov, zlepšenia mobility obyvateľov a potenciálu rastu zamestnanosti.

Špecifické výsledkové ukazovatele stanovený pre tento ŠC sú:

Tabuľka 2 Výsledkové ukazovatele ŠC 5.1

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Úspora času v železničnej doprave | výsledkový | EUR | 1 870 908 | 1 558 999 |
| 2 | Miera elektrifikácie železničných tratí | výsledkový | % | 44,06 | 45,57 |
| 3 | Úspora produkcie emisií PM10 (vplyvom elektrifikácie tratí) | výsledkový | tona | 3,4 | 0 |
| 4 | Úspora produkcie emisií NO2 (vplyvom elektrifikácie tratí) | výsledkový | tona | 42,74 | 0 |

## Špecifický cieľ 5.2

**Zlepšenie technických podmienok pre prevádzku medzinárodnej železničnej dopravy prostredníctvom implementácie vybraných prvkov TSI na najdôležitejších tratiach pre medzinárodnú dopravu**

Očakávanými výsledkami realizácie ŠC 5.2 sú:

1. splnenie záväzkov vyplývajúcich z Rozhodnutia Komisie č. 2012/88/EÚ z 25. januára 2012 o technickej špecifikácií interoperability týkajúcej sa subsystémov riadenia – zabezpečenia a návestenia transeurópskeo železničného systému a Nariadení Komisie č. 454/2011/EÚ z 5. mája 201 a č. 62/2006/EÚ z 23. decembra 2005 o technickej špecifikácií interoperability týkajúcej sa telematických aplikácií,
2. zvýšenie bezpečnosti železničnej dopravy.

Špecifický výsledkový ukazovateľ stanovený pre tento ŠC je:

Tabuľka 3 Výsledkové ukazovatele ŠC 5.2

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Celkový objem medzinárodnej prepravy na koridore TEN-T (úsek Bratislava – Nové Zámky – Štúrovo / Komárno – št. hr. SR/MR) | výsledkový | vlkm | 748 518 | 796 973 |

Napĺňanie cieľov ŠC 5.1 a 5.2 sa realizuje prostredníctvom týchto aktivít:

1. elektrifikácia železničných tratí. Rozvoj systémov šetrných k životnému prostrediu, vrátane systémov s nízkou hlučnosťou a nízko uhlíkových dopravných systémov,
2. znižovanie bezpečnostných rizík v železničnej doprave (napr. odstraňovanie úrovňových križovaní s cestnou infraštruktúrou, modernizácia železničných priecestí),
3. výstavba a modernizácia prestupných terminálov železničnej osobnej dopravy a ich napojení na cestnú sieť,
4. výstavba nových železničných zastávok, zavádzanie štandardov tratí a staníc, optimalizácia grafikonu vlakovej dopravy,
5. vybudovanie infraštruktúry na kontrolu a prípravu vozového parku železničnej osobnej dopravy pre prevádzku v rámci služieb vo verejnom záujme,
6. modernizácia železničnej infraštruktúry v súvislosti so zabezpečením efektívneho colného konania,
7. modernizácia železničných tratí (zlepšovanie vybraných technických parametrov železničnej dopravnej cesty),
8. implementácia systémov ETCS a GSM-R, TSI TAF/TAP,
9. projektová príprava.

Spoločné a špecifické ukazovatele výstupu pre tieto dva ŠC sú stanovené nasledovne:

Tabuľka 4 Ukazovatele výstupu PO5

|  |  |  |  |  |  |
| --- | --- | --- | --- | --- | --- |
| P.č. | Ukazovateľ | Typ | Merná jednotka | Východisková hodnota (2013) | Cieľová hodnota (2023) |
| 1 | Celková dĺžka rekonštruovaných alebo zrenovovaných železničných tratí | výstupový | km | - | 54,5 |
| 2 | Celková dĺžka rekonštruovaných alebo zrenovovaných železničných tratí v sieti TEN-T | výstupový | km | - | 21,5 |
| 3 | Počet lokalít s odstránením environmentálnej záťaže spôsobenej prevádzkou železničnej dopravy | výstupový | počet | - | 3 |
| 4 | Dĺžka železničných tratí (mimo TEN-T CORE) so zavedeným systémom ERTMS | výstupový | km | - | 182 |

# Výsledky analýzy Prioritnej osi 5 – Železničná infraštruktúra

V hodnotenom období bol v realizácii 1 projekt a 3 projekty boli v procese odborného hodnotenia. Z celkovej alokácie prioritnej osi 5 (332 mil. EUR) bolo vyčerpaných 0,41 % a zakontrahovaných bolo 0,58 %. V prípade, ak sa zazmluvnia projekty, ktoré sú predložené na RO OPII, kontrahovanie dosiahne hodnotu 30,28 %. Prijímateľmi v rámci PO5 sú ŽSR a ZSSK. Zostávajúca alokácia pre PO5 je 231 mil. EUR. Certifikované výdavky k 31. 12. 2018 sú vo výške 917 958 EUR (EÚ zdroje), čo prestavuje 0,33 % alokácie PO 5.

V rámci analýzy PO5 boli rozoslané dotazníky projektovým manažérom a prijímateľom. Na základe dotazníkov sa zistilo, že ŽSR majú v pláne realizovať ďalších 8 projektov v celkovej hodnote 324 mil. EUR a prijímateľ ZSSK má v pláne predložiť tri projekty v celkovej hodnote 137 mil. EUR. Plánované projekty presahujú alokáciu plánovanú pre PO5.

Prijímatelia v dotazníku nevedeli vyčísliť hodnotu jednotlivých ukazovateľov, ale zaznamenali plnenie všetkých povinných ukazovateľov OPII.

## Vyhodnotenie stavu realizácie jednotlivých projektov v PO5

Nasledujúca tabuľka obsahuje vyhodnotenie realizovaných projektov z hľadiska času, financií a plnenia ukazovateľov a návrh opatrení na úrovni jednotlivých projektov. Vyhodnotenie realizácie jednotlivých projektov je farebne rozlíšené nasledovne:

* zelená farba – žiadne, resp. nízke riziko, tzn. projekty sú realizované/ukončené v súlade s harmonogramom, bez omeškania. Naplnenie ukazovateľov z realizovaných projektov by malo byť na úrovni min. 85 %,
* žltá farba – stredné riziko, tzn. projekty, ktoré nevykazujú závažné riziká, avšak časová realizácia nie je v súlade s vecným plnením a čerpaním. Zazmluvnené projekty nenapĺňajú min. požadovanú hodnotu (85 %), ale v rámci PO sú plánované projekty, ktoré tento ukazovateľ naplnia,
* červená farba – vysoké riziko, tzn. projekt nie je realizovaný v súlade s harmonogramom, resp. počas realizácie projektu došlo k závažným udalostiam, ktoré môžu ohroziť úspešné ukončenie realizácie, a nie je predpoklad naplnenia min. hodnoty ukazovateľa.

Tabuľka 5 Vyhodnotenie výsledkov realizácie projektov PO5

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| P.č. |  |  |  | Stav | | | Plnenie ukazovateľov výstupu a výsledku | Hlavné zistenia | Návrh opatrení |
| **Názov projektu** | **Vyhodnotenie** | **EÚ zdroje zazmluvnené[[2]](#footnote-2)** | **Finančné čerpanie**  **(EÚ zdroj)** | **Časové čerpanie[[3]](#footnote-3)** | **Vecné plnenie[[4]](#footnote-4)** |
| 1 | ŽSR, Elektrifikácia trate Bánovce nad Ondavou ‒ Humenné, projektová dokumentácia (DÚR, DSP, DRS) |  | 1 632 204,00 EUR | 71,69 % | 63,4 % | 70 % | P0366 ‒ Počet realizovaných dokumentácií, analýz, štúdií a správ v súvislosti s prípravou, implementáciou, monitorovaním a hodnotením projektu: 33,3 % | Plnenie ukazovateľa výstupu je rámcovo v súlade s finančným čerpaním. Projekt v rámci hodnoteného obdobia vykazoval plnenie ukazovateľa v hodnote 1 (z 3 plánovaných projektových dokumentácií).  Realizácia projektu dosahuje 70 % a smeruje k ukončeniu podľa časového harmonogramu.  Dá sa predpokladať, že projekt naplní cieľovú hodnotu nastaveného ukazovateľa výstupu. | Odporúčame dôsledne monitorovať realizáciu projektu, a to hlavne v rámci aktivity ‒ získavanie stavebných povolení, ale aj dokumentáciu pre realizáciu stavby, ktoré sú nevyhnutné pre prípravu dokumentácie pre účely výberu zhotoviteľa, vyhlásenie VO a výberu zhotoviteľa samotnej stavby Elektrifikácia trate Bánovce nad Ondavou – Humenné, realizácia, ktorá je plánovaným projektom na rok 2020 s predpokladaným termínom ukončenia realizácie v 1. polroku 2022.  Prípadné nedočerpané finančné prostriedky odporúčame využiť v rámci PO5. |
| 2 | Vybudovanie infraštruktúry na kontrolu a prípravu vozového parku železničnej osobnej dopravy – Nové Zámky |  | 33 601 497,46 EUR[[5]](#footnote-5) | 0 % | 0 % | 0 % | P0181 – Počet lokalít s odstránením environmentálnej záťaže spôsobenej prevádzkou železničnej dopravy: 0 %  P0206 – Počet nových a/alebo technicky zhodnotených objektov (na železničnej infraštruktúre): 0 % | Projekt sa ku dňu spracovania hodnotenia nachádzal vo fáze odborného hodnotenia podávanej ŽoNFP.  Podľa informácií od žiadateľa ZSSK nepredpokladá omeškanie realizácie projektu a nepredpokladá sa ani výskyt iných rizík, okrem rizík spomenutých v ŽoNFP, ktoré vyplývajú z charakteru projektu (napr. riziko spojené s výberom zhotoviteľa stavebných prác, keďže proces verejného obstarávania nie je ukončený).  Žiadateľ predpokladá naplnenie všetkých stanovených merateľných ukazovateľov projektu, konkrétne P0181, ktorý je výstupovým ukazovateľom na úrovni OPII. | Projekt je schválený RO OPII a je vo fáze uzatvárania zmluvy o poskytnutí NFP medzi RO OPII a prijímateľom. Plánovaný začiatok realizácie hlavnej aktivity projektu naplánovaný na 7/2019 je realistický.  Odporúčame dôsledný monitoring súčasnej situácie a po schválení a podpísaní ŽoNFP zabezpečiť dohľad nad realizáciou projektu, ako aj nad plnením ukazovateľov projektu. |
| 3 | Vybudovanie infraštruktúry na kontrolu a prípravu vozového parku železničnej osobnej dopravy – Humenné |  | 22 882 207,51 EUR[[6]](#footnote-6) | 0 % | 0 % | 0 % | P0181 – Počet lokalít s odstránením environmentálnej záťaže spôsobenej prevádzkou železničnej dopravy: 0 %  P0206 – Počet nových a/alebo technicky zhodnotených objektov (na železničnej infraštruktúre): 0 % | Projekt sa ku dňu spracovania hodnotenia nachádzal vo fáze odborného hodnotenia podávanej ŽoNFP.  Podľa informácií od žiadateľa ZSSK nepredpokladá omeškanie realizácie projektu a nepredpokladá sa ani výskyt iných rizík, okrem rizík spomenutých v ŽoNFP, ktoré vyplývajú z charakteru projektu (napr. riziko spojené s výberom zhotoviteľa stavebných prác, keďže proces verejného obstarávania nie je ukončený).  Žiadateľ predpokladá naplnenie všetkých stanovených merateľných ukazovateľov projektu, konkrétne P0181, ktorý je výstupovým ukazovateľom na úrovni OPII. | Projekt je schválený RO OPII a je vo fáze uzatvárania zmluvy o poskytnutí NFP medzi RO OPII a prijímateľom. Plánovaný začiatok realizácie hlavnej aktivity projektu naplánovaný na 10/2019 je realistický.  Odporúčame dôsledný monitoring súčasnej situácie a po schválení a podpísaní ŽoNFP zabezpečiť dohľad nad realizáciou projektu, ako aj nad plnením ukazovateľov projektu. |
| 4 | Vybudovanie infraštruktúry na kontrolu a prípravu vozového parku železničnej osobnej dopravy – Zvolen |  | 27 338 486,41 EUR[[7]](#footnote-7) | 0 % | 0 % | 0 % | P0181 – Počet lokalít s odstránením environmentálnej záťaže spôsobenej prevádzkou železničnej dopravy: 0 %  P0206 – Počet nových a/alebo technicky zhodnotených objektov (na železničnej infraštruktúre): 0 % | Projekt sa ku dňu spracovania hodnotenia nachádzal vo fáze odborného hodnotenia podávanej ŽoNFP.  Podľa informácií od žiadateľa ZSSK nepredpokladá omeškanie realizácie projektu a nepredpokladá sa ani výskyt iných rizík, okrem rizík spomenutých v ŽoNFP, ktoré vyplývajú z charakteru projektu (napr. riziko spojené s výberom zhotoviteľa stavebných prác, keďže proces verejného obstarávania nie je ukončený).  Žiadateľ predpokladá naplnenie všetkých stanovených merateľných ukazovateľov projektu, konkrétne P0181, ktorý je výstupovým ukazovateľom na úrovni OPII. | Projekt je schválený RO OPII a je vo fáze uzatvárania zmluvy o poskytnutí NFP medzi RO OPII a prijímateľom. Plánovaný začiatok realizácie hlavnej aktivity projektu naplánovaný na 10/2019 je realistický.  Odporúčame dôsledný monitoring súčasnej situácie a po schválení a podpísaní ŽoNFP zabezpečiť dohľad nad realizáciou projektu, ako aj nad plnením ukazovateľov projektu. |
|  | **Celkom** |  | **85 454 395,38 EUR** | **1,37 %[[8]](#footnote-8)** |  |  |  |  |  |

## Vyhodnotenie plnenia výstupových, výsledkových a finančných ukazovateľov v rámci PO

*Vyhodnotenie ukazovateľov výsledku*

Tabuľka 6 Vyhodnotenie ukazovateľov PO5

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Špecifické ukazovatele výsledku programu zodpovedajúce špecifickému cieľu** | **Východisková hodnota (2013)** | **Cieľová hodnota OPII (2023)** | **Plánovaná úspora  (2013-2023)** | **Cieľové hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Úspora času v železničnej doprave | 1 870 908 EUR | 1 558 999 EUR | 311 909 EUR | 0,00 EUR | 0 % | 0 | Úspora času v železničnej doprave je výsledkový ukazovateľ, ktorý sa do konca roka 2018 nevykazuje ani v jednom projekte.  Projektoví manažéri v dotazníku identifikovali tri plánované projekty (Elektrifikácia trate Haniska pri Košiciach ‒ Moldava nad Bodvou, realizácia; Modernizácia koridoru št. hranica ČR/SR – Čadca – Krásno nad Kysucou, úsek štátna hranica ČR/SR ‒ Čadca (mimo) a ŽSR; Elektrifikácia trate Bánovce nad Ondavou ‒ Humenné, realizácia), ktoré budú napĺňať tento ukazovateľ, ale nebolo identifikované do akej výšky. Projekty by mali byť na základe dotazníka od žiadateľa predložené riadiacemu orgánu v 1. štvrťroku 2020 a ich realizácia by mala byť ukončená v 1. polroku 2022.  Odporúčania:  V rámci schvaľovania projektov prioritizovať projekty zamerané na elektrifikáciu a modernizáciu železničných tratí, a to hlavne projekty s najvyššou cieľovou hodnotou ukazovateľa, ako aj projekty, ktoré budú prispievať k napĺňaniu iných rizikových merateľných ukazovateľov (Úspora produkcie emisií NO2 a PM10 (vplyvom elektrifikácie tratí), Celková dĺžka rekonštruovaných alebo zrenovovaných železničných tratí v sieti TEN-T).  Prehodnotiť cieľovú hodnotu ukazovateľa na základe aktuálneho stavu projektov a zmien manuálu CBA.  Vykonať dopadové hodnotenie vplyvu projektov na tento ukazovateľ. |
| 2 | Miera elektrifikácie železničných tratí | 44,06 % | 45,57 % | - | 0 % | 0 % | 0 | Miera elektrifikácie železničných tratí je výsledkový ukazovateľ, ktorý sa do konca roka 2018 nevykazuje ani v jednom projekte.  Projektoví manažéri v dotazníku identifikovali tri plánované projekty (Elektrifikácia trate Haniska pri Košiciach ‒ Moldava nad Bodvou, realizácia; ŽSR, Elektrifikácia trate Bánovce nad Ondavou ‒ Humenné, realizácia a ŽSR, dostavba zriaďovacej stanice Žilina Teplička a nadväzujúcej železničnej infraštruktúry v uzle Žilina, realizácia (časť financovaná z PO5), ktoré by mali napĺňať tento ukazovateľ.  Odporúčania:  V rámci schvaľovania projektov prioritizovať projekty zamerané na elektrifikáciu železničných tratí, a to hlavne projekty s najvyššou cieľovou hodnotou ukazovateľa. |
| 3 | Úspora produkcie emisií PM10 (vplyvom elektrifikácie tratí) | 3,4 t | 0,0 t | 3,4 t | 0,0 t | 0 % | 0 | Úspora produkcie emisií PM10 (vplyvom elektrifikácie tratí) je výsledkový ukazovateľ, ktorý sa do konca roka 2018 nevykazuje ani v jednom projekte.  Projektoví manažéri v dotazníku identifikovali dva plánované projekty (Elektrifikácia trate Haniska pri Košiciach ‒ Moldava nad Bodvou, realizácia a ŽSR, Elektrifikácia trate Bánovce nad Ondavou ‒ Humenné, realizácia), ktoré budú napĺňať tento ukazovateľ, ale nebolo možné identifikovať do akej miery. Projekty na základe dotazníka od žiadateľa by mali byť predložené riadiacemu orgánu v 1. štvrťroku 2020 a ich realizácia by mala byť ukončená v 1. polroku 2022.  Odporúčania:  V rámci schvaľovania projektov prioritizovať projekty zamerané na napĺňanie tohto ukazovateľa.  Prehodnotiť cieľovú hodnotu ukazovateľa na základe aktuálneho stavu projektov a zmien manuálu CBA.  Vykonať dopadové hodnotenie vplyvu projektov na tento ukazovateľ. |
| 4 | Úspora produkcie emisií NO2 (vplyvom elektrifikácie tratí) | 42,74 t | 0,0 t | 42,74 t | 0,0 t | 0 % | 0 | Úspora produkcie emisií NO2 (vplyvom elektrifikácie tratí) je výsledkový ukazovateľ, ktorý sa do konca roka 2018 nevykazuje ani v jednom projekte.  Projektoví manažéri v dotazníku identifikovali dva plánované projekty (Elektrifikácia trate Haniska pri Košiciach ‒ Moldava nad Bodvou, realizácia a ŽSR, Elektrifikácia trate Bánovce nad Ondavou ‒ Humenné, realizácia), ktoré budú napĺňať tento ukazovateľ, ale nebolo možné identifikovať do akej miery. Projekty na základe dotazníka od žiadateľa by mali byť predložené riadiacemu orgánu v 1. štvrťroku 2020 a ich realizácia by mala byť ukončená v 1. polroku 2022.  Odporúčania:  V rámci schvaľovania projektov prioritizovať projekty zamerané na napĺňanie tohto ukazovateľa  Vykonať dopadové hodnotenie vplyvu projektov na tento ukazovateľ. |
| 5 | Celkový objem medzinárodnej prepravy na koridore TEN-T (úsek Bratislava – Nové Zámky – Štúrovo/Komárno – št. hr. SR/MR) | 748 518 vlkm | 796 973 vlkm | -- | 0,0 vlkm | 0 % | 0 | Ide o makro ukazovateľ meraný na úrovni koridoru TEN-T v úseku Bratislava – Nové Zámky – Štúrovo/Komárno – št. hr. SR/MR, nielen na realizovaných projektoch.  Do konca roka 2018 nie je v realizácii ani jeden projekt, ktorý by mal za cieľ zvýšiť celkový objem medzinárodnej prepravy na koridore TEN-T (úsek Bratislava – Nové Zámky – Štúrovo / Komárno – št. hr. SR/MR).  Podľa údajov poskytnutých RO sa napĺňa daný ukazovateľ na úrovni 2 088 361 vlkm, čo predstavuje **262 % plnenie** **z cieľovej hodnoty,** a to aj napriek tomu, že momentálne nie je v realizácii ani jeden projekt. Preto nie je možné vykázať naplnenie ukazovateľa v rámci OPII.  Projektoví manažéri v dotazníku identifikovali jeden plánovaný projekt, ktorý bude napĺňať tento ukazovateľ, ale ešte nie je možné určiť do akej miery. Projekt je vo fáze prebiehajúceho verejného obstarávania a na posúdení na ÚHP.  Odporúčania:  Prehodnotiť zacielenie ŠC 5.2, prípadne využitie finančných prostriedkov v rámci iného ŠC PO5, keďže merateľný ukazovateľ sa napĺňa aj bez realizácie projektov.  Vykonať dopadové hodnotenie vplyvu projektov na tento ukazovateľ. |

*Vyhodnotenie ukazovateľov výstupu*

Tabuľka 7 Vyhodnotenie ukazovateľov výstupu PO5

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Ukazovateľ výstupu** | **Cieľová hodnota OPII (2023)** | **Cieľové hodnoty projektov  v realizácii** | **Skutočné hodnoty projektov  v realizácii** | **Hodnotenie** | **Počet projektov** | **Hlavné zistenia a odporúčania** |
| 1 | Celková dĺžka rekonštruovaných alebo zrenovovaných železničných tratí | 54,5 km | 0,0 km | 0,0 km | 0 % | 0 | Výstupový ukazovateľ Celková dĺžka rekonštruovaných alebo zrenovovaných železničných tratí sa do konca roka 2018 nevykazuje ani v jednom projekte.  Manažéri RO a prijímatelia identifikovali sedem plánovaných projektov, v ktorých by sa mal vykazovať tento ukazovateľ. Pri troch projektoch určili predpokladanú dĺžku rekonštruovanej na 59,9 km, čím sa ukazovateľ naplní.  Odporúčania:  V rámci schvaľovania projektov prioritizovať projekty zamerané na rekonštrukciu alebo renováciu železničných tratí, a to hlavne projekty s najvyššou cieľovou hodnotou. |
| 2 | Celková dĺžka rekonštruovaných alebo zrenovovaných železničných tratí v sieti TEN-T | 21,5 km | 0,0 km | 0,0 km | 0 % | 0 | Výstupový ukazovateľ Celková dĺžka rekonštruovaných alebo zrenovovaných železničných tratí sa do konca roka 2018 nevykazuje ani v jedenom projekte.  Projektoví manažéri v dotazníku identifikovali dva plánované projekty, ktoré budú napĺňať tento ukazovateľ, ale iba pre jeden projekt bola určená hodnota 4,9 km, čím by sa ukazovateľ naplnil len na 22,8 %  Odporúčania:  V rámci schvaľovania projektov prioritizovať projekty zamerané na rekonštrukciu alebo renováciu železničných tratí, a to hlavne projekty s najvyššou cieľovou hodnotou.  Prehodnotiť cieľovú hodnotu ukazovateľa na základe aktuálneho stavu projektov. |
| 3 | Počet lokalít s odstránením environmentálnej záťaže spôsobenej prevádzkou železničnej dopravy | 3 | 3[[9]](#footnote-9) | 0 | 0 % | 3 | Výstupový ukazovateľ Počet lokalít s odstránením environmentálnej záťaže spôsobenej prevádzkou železničnej dopravy sa do konca roka 2018 nevykazuje ani v jedenom projekte. V procese schvaľovania sú však tri projekty, ktoré v prípade ich schválenia prispejú k naplneniu tohto ukazovateľa na 100 %.  Projektoví manažéri v dotazníku identifikovali ďalšie dva plánované projekty, ktorých realizáciou je možné naplniť tento ukazovateľ na 166 %.  Zistenie:  Keďže na schválenie týchto projektov by bola nutná revízia OPII, odporúčame zamerať sa na projekty, ktoré budú napĺňať ostatné ukazovatele výkonnostného rámca. |
| 4 | Dĺžka železničných tratí (mimo TEN-T CORE) so zavedeným systémom ERTMS | 182 km | 0,0 km | 0,0 km | 0 % | 0 | Výstupový ukazovateľ Dĺžka železničných tratí (mimo TEN-T CORE) so zavedeným systémom ERTMS sa do konca roka 2018 nevykazuje ani v jedenom projekte.  Projektoví manažéri v dotazníku identifikovali jeden plánovaný projekt, ktorý bude napĺňať tento ukazovateľ. Projekt Komunikačná infraštruktúra služieb telematiky ŽSR, ktorý je v procese verejného obstarávania a na posúdení zástupcami ÚHP, by mal zaistiť naplnenie tohto ukazovateľa do určitej miery, ale nepredpokladá sa, že sa daný ukazovateľ naplní v plnej výške cieľovej hodnoty 182 km.  Odporúčania:  V rámci schvaľovania projektov prioritizovať projekt zameraný na systém ERTMS.  Využiť finančné prostriedky v rámci iného ŠC prioritnej osi 5, keďže v súčasnosti nie sú plánované projekty, ktoré by daný merateľný ukazovateľ naplnili. |

## Vyhodnotenie napĺňania cieľov a výkonnostného rámca pre PO

Tabuľka 8 Vyhodnotenie výkonnostného rámca PO5

| **Typ ukazovateľa** | **Definícia ukazovateľa alebo implementačného kroku** | **Zámer**  **(2023)** | **Hodnotenie naplnenosti** | **Komentár** |
| --- | --- | --- | --- | --- |
| Finančný ukazovateľ | Celková suma oprávnených výdavkov po ich certifikácii certifikačným orgánom a predložení žiadostí o platby Európskej komisii | 332 037 915 EUR | 0,58 % kontrahované, 0,41 % čerpané | V rámci prebiehajúcich projektov je **kontrahovaných 1,92 mil. EUR, z toho 1,63 mil. EUR z EÚ zdrojov**. Na základe dotazníka vyplneného projektovými manažérmi je plánovaných na realizáciu 14 ďalších projektov v celkovej hodnote 560 mil. EUR, čo prevyšuje finančný ukazovateľ o 68 %. Dva plánované projekty od žiadateľa ZSSK sú podmienené revíziou OPII.  Tri projekty boli v čase spracovania hodnotenia schválené RO OPII a pripravené na podpis zmluvy o NFP. Po podpise zmluvy sa finančný ukazovateľ naplnil na 30,28 %.  Pozn.: Na dosiahnutie hodnoty plánovanej v roku 2023 je potrebné zazmluvniť projekty v PO5 v hodnote 231 mil. EUR.  Odporúčanie:  Vypracovať databázu projektov, v ktorej by žiadatelia pravidelne hlásili pokrok v príprave projektov, a na základe databázy sa zamerať sa projekty, ktoré sú najlepšie pripravené a prispejú k naplneniu výkonnostného rámca. |
| Výstupový ukazovateľ | Celková dĺžka rekonštruovaných alebo zrenovovaných železničných tratí | 54,5 km | 0 % | Výstupový ukazovateľ Celková dĺžka rekonštruovaných alebo zrenovovaných železničných tratí sa do konca roka 2018 nevykazuje ani v jednom projekte.  Na základe dotazníkov bolo identifikovaných päť projektov, ktoré by mali napĺňať tento ukazovateľ. Pri troch projektoch bola určená aj dĺžka rekonštruovaných tratí v celkovom rozsahu 59,9 km. Realizáciou týchto troch projektov sa ukazovateľ naplní na 109,9 %.  Odporúčanie:  Pri schvaľovaní projektov je potrebné prioritizovať najmä projekty:   * Elektrifikácia trate Haniska pri Košiciach – Moldava nad Bodvou, realizácia * Modernizácia koridoru št. hranica ČR/SR – Čadca – Krásno nad Kysucou, úsek štátna hranica ČR/SR – Čadca (mimo) * ŽSR, Elektrifikácia trate Bánovce nad Ondavou – Humenné, realizácia |
| Výstupový ukazovateľ | Počet lokalít s odstránením environmentálnej záťaže spôsobenej prevádzkou železničnej dopravy | 3 | 0 % | Do konca roka 2018 sa daný ukazovateľ nevykazuje ani v jednom projekte, ale v súčasnej dobe sú tri projekty schválené RO OPII, ktoré prispejú k naplneniu tohto ukazovateľa na 100 %.  Projektoví manažéri v dotazníku identifikovali ďalšie dva plánované projekty, bola by však nutná revízia OPII. |

1. Zámer je plánovaná konečná hodnota ukazovateľa k termínu splnenia 31. 12. 2023. Dosiahnutie zámeru sa vyhodnocuje v roku 2025 pri uzatváraní programového obdobia. [↑](#footnote-ref-1)
2. Zdroj: Údaje čerpané z monitorovacích správ dostupných v ITMS k 31. 1. 2019 a z informácií k projektom poskytnutým zadávateľom. [↑](#footnote-ref-2)
3. Od začiatku projektu do 31. 12. 2018. [↑](#footnote-ref-3)
4. Percentuálny podiel a stav vecného plnenia podľa odhadu projektových manažérov. [↑](#footnote-ref-4)
5. Projekt bude zazmluvnený, v súčasnosti bolo ukončené Administratívne overenie ŽoNFP. [↑](#footnote-ref-5)
6. Projekt bude zazmluvnený, v súčasnosti je na Odbornom hodnotení ŽoNFP. [↑](#footnote-ref-6)
7. Projekt bude zazmluvnený, v súčasnosti je na Odbornom hodnotení ŽoNFP. [↑](#footnote-ref-7)
8. Z kontrahovaných prostriedkov. [↑](#footnote-ref-8)
9. Tri projekty sú v procese schvaľovania. [↑](#footnote-ref-9)